Source: https://www.scribd.com/doc/58739264/2f8e1d32531b6978d4934ad604b9bd76
Timestamp: 2017-02-28 11:29:49+00:00

Document:
BrowseInterestsBiography & MemoirBusiness & LeadershipFiction & LiteraturePolitics & EconomyHealth & WellnessSociety & CultureHappiness & Self-HelpMystery, Thriller & CrimeHistoryYoung AdultBrowse byBooksAudiobooksNews & MagazinesSheet MusicBrowse allUploadSign inJoinUSTAVNA UREDITEV, DRŽAVNA UREDITEV, TEMELJI EU JOŽE POŽUN - ODGOVORITEMELJNA NAČELA..................................................................................................................................................1 ČLOVEKOVE PRAVICE IN TEMELJNE SVOBOŠČINE............................................................................................3 GOSPODARSKA IN SOCIALNA RAZMERJA............................................................................................................4 DRŽAVNA UREDITEV................................................................................................................................................6 SAMOUPRAVA.........................................................................................................................................................18 USTAVNOST IN ZAKONITOST................................................................................................................................20 POSTOPEK ZA SPREMEMBO USTAVE.................................................................................................................20 USTAVNO SODIŠČE...............................................................................................................................................20 SODSTVO ...............................................................................................................................................................21 PRAVO EVROPSKE UNIJE.....................................................................................................................................25
1. OBLIKA VLADAVINE V RS Oblika vladavine: republika. Politični sistem: demokracija. V prvem členu ustave je določeno, da je Slovenija republika, s čimer je dodatno izražena demokratičnost sistema, saj po svojem izvoru pojem republike označuje takšno politično vladavino, v kateri lahko državljani vplivajo na izbor vladarja in kjer se lahko javnost vključuje v politiko (beseda republika izhaja iz latinske besedne zveze "res publica" - javna zadeva). Republika v specifičnem pravnopolitičnem smislu pa opredeljuje obliko vladavine, kjer je poglavar države predsednik, ki je politično in pravno odgovoren ter izvoljen za določeno mandatno dobo (nasprotje republiki je monarhija). Kot je razvidno iz ustavnega poglavja o predsedniku republike, je le-ta v Sloveniji neposredno voljen ter je politično in pravno odgovoren za svoje opravljanje funkcije. 2. KDO IMA OBLAST V RS, KAKO JO IZVRŠUJE. DELITEV OBLASTI - KDO JIH IZVAJA V Sloveniji ima oblast ljudstvo. Državljanke in državljani jo izvršujejo neposredno in z volitvami, po načelu delitve oblasti na zakonodajno, izvršilno in sodno. NAČELO DELITVE OBLASTI Na temelju 3. člena ustave poteka izvrševanje oblasti praviloma v posredni obliki, tj. preko izvoljenih in drugih državnih organov, ki delujejo po načelu delitve državne oblasti. V tem pogledu so državljani praviloma dejavni le občasno in posredno (volitve), seveda pa lahko v določenih primerih sprejemajo oblastne odločitve tudi neposredno (npr. referendum). Delitev državne oblasti pomeni, da je državna oblast razdeljena na zakonodajno, izvršilno in sodno vejo. Država sicer še vedno deluje kot organizacijska celota, vendar pa se njene temeljne naloge, tako institucionalno kot tudi funkcionalno, delijo med različne organe. Zakonodajno vejo oblasti predstavljata v Sloveniji državni zbor kot zakonodajalec in državni svet, ki z državnim zborom tesno sodeluje pri zakonodajni dejavnosti (oba organa tvorita parlament Republike Slovenije, v katerem so pristojnosti drugega doma, državnega sveta, močno omejene). Izvršilno vejo oblasti predstavljata vlada (ki je hkrati tudi vrh upravne oblasti v državi) in predsednik republike. Sodno vejo oblasti predstavljajo redna in specializirana sodišča, na čelu katerih je vrhovno sodišče. Poseben položaj v sistemu delitve oblasti ima ustavno sodišče, ki je na eni strani pristojno predvsem za odločanje o ustavnosti zakonov, na drugi strani pa odloča tudi o ustavnih pritožbah v zvezi s kršitvami temeljnih človekovih pravic. V prvem primeru lahko ustavno sodišče tudi razveljavlja zakonske določbe, ki so v nasprotju z ustavo, zato deluje v tem pogledu kot negativni zakonodajalec. V drugem primeru pa lahko ustavno sodišče, v okviru varstva temeljnih pravic, razveljavlja tudi vse sodne odločbe, zaradi česar predstavlja v tem in v prejšnjem primeru tudi vrh sodne veje oblasti. Delitev državne oblasti je nadaljnja prvina demokratičnega sistema oziroma pravne države, kajti v konkretni izpeljavi tega načela so zagotovljeni tudi mehanizmi zavor in ravnovesij, tj. tisti mehanizmi, ki omogočajo in narekujejo medsebojni nadzor in omejevanje navedenih treh vej državne oblasti. Ti mehanizmi so še posebej pomembni v razmerju med državnim zborom in vlado, kjer lahko državni zbor npr. preko institutov poslanskih vprašanj, interpelacije ali celo nezaupnice vladi nadzira delo vlade oziroma uveljavlja njeno odgovornost za izvševanje zakonov in politike, po drugi strani pa lahko tudi vlada z vprašanjem zaupnice izvaja pritisk na delo parlamenta oziroma zagotavlja kontinuiteto svoje politične usmeritve. Bistvo načela delitve oblasti je v preprečevanju monopola političnega odločanja in s tem tudi najrazličnejših zlorab, ki jih takšen monopol prinaša. Vsaka od treh glavnih vej oblasti ima tako odrejen določen prostor svojega delovanja
in ne sme posegati v pristojnosti drugih vej. Izvršilna oblast ne sme dobiti prevladujočega vpliva na sodno in zakonodajno oblast, medtem ko zakonodajna veja oblasti ne sme imeti neposrednega vpliva na sodno in izvršilno vejo, kar pomeni, da isti organ (parlament) ne sme hkrati sprejemati in izvrševati zakonov ter soditi po njih. Za sodno vejo oblasti je v sistemu delitve oblasti ključnega pomena, da je neodvisna od zakonodajne in izvršilne oblasti, oziroma da je vezana zgolj na ustavo in zakon, kajti le tako je lahko institucionalno resnično zagotovljeno varstvo pravic posameznikov. 3. SUVERENOST - Nizozemska vojska prekorači mejo RS - ali lahko in če ja na podlagi česa (prenos suverenosti 3.a člen Ustave, Slo je članica NATO), potem pa v zvezi s tem še kam bi pogledali, če to lahko stori? kaj pa Turška vojska? V procesu vključevanja Slovenije v Evropsko unijo se je izkazalo, da je prenos izvajanja dela slovenske državne suverenosti na organe in institucije EU, v nasprotju z Ustavo Republike Slovenije iz leta 1991, po kateri je Republika Slovenija suverena država, ki temelji na oblasti ljudstva. Zaradi tega je v začetku leta 2003 Državni zbor dopolnil ustavo s členom 3.a, s katerim je vzpostavil nujno ustavno podlago za delni prenos državne suverenosti na Evropsko unijo. Zaradi zagotovitve ustavnopravne podlage je Državni zbor leta 2003 sprejel Ustavni zakon o spremembah 1. poglavja ter 47. in 68. člena Ustave Republike Slovenije. Člen 3.a pomeni bistven premik v dotedanjem razumevanju ustavnosti, saj omogoča prenos izvrševanja dela suverenih pravic na mednarodne organizacije ter obrambne zveze. Ključni elementi 3.a člena so predvsem naslednji: • oblikovanje člena 3.a na abstraktni način - t.j. brez konkretnega poimenovanja mednarodnih organizacij in obrambnih zvez; • fakultativen, predhoden in pravo obvezujoč referendum o vstopu v mednarodne organizacije in obrambne zveze, na izid katerega je zakonodajalec v celoti vezan; • primarna in sekundarna zakonodaja Evropske unije dobita celo nadustavno veljavo, kar pomeni, da so nacionalni pravni akti hierarhično podrejeni aktom Skupnosti. 47. člen se je spremenil tako, da se glasi: "Državljana Slovenije ni dovoljeno izročiti ali predati, razen če obveznost izročitve ali predaje izhaja iz mednarodne pogodbe, s katero Slovenija v skladu z določbo 1. odstavka 3.a člena prenaša izvrševanje dela suverenih pravic na mednarodno organizacijo." 68. člen se spremenil tako, da se glasi: "Tujci lahko pridobijo lastninsko pravico na nepremičninah pod pogoji, ki jih določa zakon ali mednarodna pogodba, ki jo ratificira državni zbor." OBRAMBA NEDOTAKLJIVOSTI IN CELOVITOSTI DRŽAVNEGA OZEMLJA Vrsto, obseg in organizacijo obrambe nedotakljivosti in celovitosti državnega ozemlja ureja zakon, ki ga sprejme državni zbor z 2/3 večino glasov navzočih poslancev. Gre za Zakon o obrambi. Izvajanje obrambe nadzoruje državni zbor. 4. PRAVICE MANJŠIN - osnovno - da imamo ponekod dva uradna jezika... Država na svojem ozemlju varuje človekove pravice in temeljne svoboščine. Varuje in zagotavlja pravice avtohtone italijanske in madžarske narodne skupnosti. Skrbi za avtohtone slovenske narodne manjšine v sosednjih državah, za slovenske izseljence in zdomce, ter pospešuje njihove stike z domovino. Uradni jezik v Sloveniji je slovenščina. Na območjih občin, v katerih živita italijanska ali madžarska narodna skupnost, je uradni jezik tudi italijanščina ali madžarščina. 64. člen določa posebne pravice avtohtone italijanske in madžarske narodne skupnosti v Sloveniji Avtohtoni italijanski in madžarski narodni skupnosti ter njunim pripadnikom je zagotovljena pravica, da svobodno uporabljajo svoje narodne simbole in da za ohranjanje svoje narodne identitete ustanavljajo organizacije, razvijajo gospodarske, kulturne in znanstvenoraziskovalne dejavnosti ter dejavnosti na področju javnega obveščanja in založništva. V skladu z zakonom imata ti narodni skupnosti in njuni pripadniki pravico do vzgoje in izobraževanja v svojem jeziku ter do oblikovanja in razvijanja te vzgoje in izobraževanja. Zakon določa območja, na katerih je dvojezično šolstvo obvezno. Narodnima skupnostima in njunim pripadnikom je zagotovljena pravica, da gojijo odnose s svojima matičnima narodoma in njunima državama. Država gmotno in moralno podpira uveljavljanje teh pravic. Na območjih, kjer ti skupnosti živita, ustanovijo njuni pripadniki za uresničevanje svojih pravic svoje samoupravne skupnosti. Na njihov predlog lahko država pooblasti samoupravne narodne skupnosti za opravljanje določenih nalog iz državne pristojnosti ter zagotavlja sredstva za njihovo uresničevanje. Narodni skupnosti sta neposredno zastopani v predstavniških organih lokalne samouprave in v državnem zboru. Zakon ureja položaj in način uresničevanja pravic italijanske oziroma madžarske narodne skupnosti na območjih, kjer živita, obveznosti samoupravnih lokalnih skupnosti za uresničevanje teh pravic, ter tiste pravice, ki jih
pripadniki teh narodnih skupnosti uresničujejo tudi zunaj teh območij. Pravice obeh narodnih skupnosti ter njunih pripadnikov so zagotovljene ne glede na število pripadnikov teh skupnosti. Zakoni, drugi predpisi in splošni akti, ki zadevajo uresničevanje v ustavi določenih pravic in položaja zgolj narodnih skupnosti, ne morejo biti sprejeti brez soglasja predstavnikov narodnih skupnosti. 65. člen določa položaj in posebne pravice romske skupnosti v Sloveniji, in sicer, da položaj in posebne pravice romske skupnosti, ki živi v Sloveniji, ureja zakon.
5. SUSPENZ ČLOVEKOVIH PRAVIC IN TEMELJNIH SVOBOŠČIN - ali lahko, katere ja in katere nikoli URESNIČEVANJE ČLOVEKOVIH PRAVIC IN TEMELJNIH SVOBOŠČIN Človekove pravice in temeljne svoboščine se uresničujejo neposredno na podlagi ustave. Z zakonom je mogoče predpisati način uresničevanja človekovih pravic in temeljnih svoboščin, kadar tako določa ustava, ali če je to nujno zaradi same narave posamezne pravice ali svoboščine. Človekove pravice in temeljne svoboščine so omejene samo s pravicami drugih in v primerih, ki jih določa ta ustava. Nobene človekove pravice ali temeljne svoboščine, urejene v pravnih aktih, ki veljajo v Sloveniji, ni dopustno omejevati z izgovorom, da je ta ustava ne priznava ali da jo priznava v manjši meri. ZAČASNA RAZVELJAVITEV IN OMEJITEV PRAVIC Izjemoma je dopustno začasno razveljaviti ali omejiti človekove pravice in svoboščine v vojnem in izrednem stanju (16. člen), in sicer: ● le za čas trajanja vojnega ali izrednega stanja ● le v obsegu, ki ga tako stanje zahteva ● tako, da sprejeti ukrepi ne povzročajo neenakopravnosti, ki bi temeljila le na rasi, narodni pripadnosti, spolu, jeziku, veri, političnem ali drugem prepričanju, gmotnem stanju, rojstvu, izobrazbi, družbenem položaju ali katerikoli drugi osebni okoliščini. Človekove pravice, ki jih ni dopustno začasno razveljaviti ali omejiti, so taksativno naštete: ● nedotakljivost človekovega življenja - 17. člen ● prepoved mučenja - 18. člen ● varstvo človekove osebnosti in dostojanstva v pravnih postopkih - 21. člen ● domneva nedolžnosti - 27. člen ● načelo zakonitosti v kazenskem postopku - 28. člen ● pravna jamstva v kazenskem postopku - 29. člen ● svoboda vesti - 41. člen Ustave torej razlikuje med tistimi pravicami, ki jim podeljuje absolutno varstvo (to pomeni, da teh pravic v nobenem primeru ni dopustno omejevati ali odvzeti) ter med pravicami, katerih varstvo je v določenih izrednih okoliščinah omejeno. 6. KAJ JE PRAVICA DO SODNEGA VARSTVA? Vsakdo ima pravico, da o njegovih pravicah in dolžnostih ter o obtožbah proti njemu brez nepotrebnega odlašanja odloča neodvisno, nepristransko in z zakonom ustanovljeno sodišče. Sodi mu lahko samo sodnik, ki je izbran po pravilih, vnaprej določenih z zakonom in s sodnim redom (zakoniti sodnik). Pravico do sojenja s strani neodvisnega, nepristranskega in z zakonom ustanovljenega sodišča ter zakonitega sodnika uresničujejo procesni zakoni ter Zakon o sodiščih, Zakon o sodniški službi in Sodni red. Pri tej pravici je vredno omeniti, da je bil leta 2006 sprejet tudi Zakon o uresničevanju pravice do sojenja brez nepotrebnega odlašanja, ki to pravico uresničuje, omogoča pa 3 pravna sredstva - nadzorstveno pritožbo, rokovni predlog in pravično zadoščenje (odškodnina, izjava Državnega pravobranilstva, objava sodbe). Veliko težo pravici do sodnega varstva dajejo tiste določbe ustave, ki zagotavljajo varstvo teh pravic v kazenskem postopku in v drugih postopkih pred državnimi organi. Te določbe predvsem na splošno terjajo spoštovanje človekovega dostojanstva in varstvo njegove osebnosti v navedenih postopkih. Hkrati določajo tudi številne procesne garancije, ki jih imajo posamezniki zagotovljene v teh postopkih ter omogočajo v vseh primerih pravico do pritožbe ali drugega pravnega sredstva proti odločbam državnih organov, organov lokalnih skupnosti in nosilcev javnih pooblastil, s katerimi ti odločajo o njihovih pravicah, dolžnostih ali pravnih interesih. Sodišča oziroma sodniki so tako najpomembnejši varuh človekovih pravic v konkretnih pravnih razmerjih, zaradi česar je njihov neodvisen
položaj, ki ga mora v praksi spremljati tudi visoka strokovnost in pokončna moralna drža, odločilen za uveljavljanje varstva posameznika pred nedopustnimi posegi države ter drugih posameznikov oziroma pravnih subjektov. 7. SVOBODA GIBANJA - kako se kaže svoboda gibanja (prestop meje, stalno prebivališče ni obligatorno - torej tudi sprememba prebivališča) Vsakdo ima pravico, da se prosto giblje in si izbira prebivališče, da zapusti državo in se vanjo kadarkoli vrne. Ta pravica se sme omejiti z zakonom, vendar samo, če je to potrebno zaradi ● zagotavljanja poteka kazenskega postopka ● preprečenja širjenja nalezljivih bolezni ● zavarovanja javni red ● interesov obrambe države Tujcem se na podlagi zakona lahko omeji vstop v državo in čas bivanja v njej. 32. člen Ustave zagotavlja svobodo gibanja, hkrati pa dopušča tudi njeno omejevanje, vendar le na temelju zakona in v posebej utemeljenih primerih, ki jih ta člen izrecno navaja. 8. PRAVICA DO ZDRAVSTVENEGA VARSTVA PRAVICA DO ZDRAVSTVENEGA VARSTVA Vsakdo ima pravico do zdravstvenega varstva pod pogoji, ki jih določa zakon. Zakon določa pravice do zdravstvenega varstva iz javnih sredstev. Nikogar ni mogoče prisiliti k zdravljenju, razen v primerih, ki jih določa zakon. Gre za socialne pravice in svoboščine, prepoved siljenja v zdravljenje pa je pravica, ki sodi v skupino pravic, ki varujejo človekovo telesno in duševno integriteto. V zdravljenje se lahko nekoga prisili predvsem, če gre za ukrepe za preprečevanje nalezljivih bolezni ali ko je oseba nevarna zase ali za okolico. PRAVICE INVALIDOV Invalidom je v skladu z zakonom zagotovljeno varstvo ter usposabljanje za delo. Otroci z motnjami v telesnem ali duševnem razvoju ter druge huje prizadete osebe imajo pravico do izobraževanja in usposabljanja za dejavno življenje v družbi. Izobraževanje in usposabljanje iz prejšnjega odstavka se financira iz javnih sredstev. 9. ALI IMAJO OTROCI KAKŠNE PRAVICE PO USTAVI IN KAKŠNE, KJE JE TO PODROBNEJE UREJENO? Otroci imajo veliko pravic po ustavi oziroma so deležni posebnega varstva. V okviru člena o zakonski zvezi in družini, ustava zagotavlja, da država varuje poleg družine, materinstva in očetovstva tudi otroke in mladino ter ustvarja za to varstvo potrebne razmere. Člen o pravicah in dolžnostih staršev je določeno, da imajo starši pravico in dolžnost vzdrževati, izobraževati in vzgajati svoje otroke. Roditeljska pravica pa se staršem lahko tudi odvzame ali omeji, vendar samo iz razlogov, ki jih zaradi varovanja otrokovih koristi določa zakon. V ospredju je kot po ZZZDR otrokova korist. Otroci, rojeni zunaj zakonske zveze, imajo enake pravice kakor otroci, rojeni v njej. Poseben člen pa je naslovljen "pravice otrok". Otroci uživajo posebno varstvo in skrb. Človekove pravice in temeljne svoboščine uživajo otroci v skladu s svojo starostjo in zrelostjo. Otrokom se zagotavlja posebno varstvo pred gospodarskim, socialnim, telesnim, duševnim ali drugim izkoriščanjem in zlorabljanjem. Takšno varstvo ureja zakon. Otroci in mladoletniki, za katere starši ne skrbijo, ki nimajo staršev ali so brez ustrezne družinske oskrbe, uživajo posebno varstvo države. Njihov položaj ureja zakon. Nenazadnje pa je pravica otrok tudi pravica do izobraževanja; izobraževanje je svobodno, osnovnošolsko izobraževanje pa je obvezno in se financira iz javnih sredstev.
10. LASTNINSKA PRAVICA TUJCEV 68. člen določa: Tujci lahko pridobijo lastninsko pravico na nepremičninah pod pogoji, ki jih določa zakon ali mednarodna pogodba, ki jo ratificira državni zbor.
68. člen ustave ureja lastninsko pravico tujcev na nepremičninah. V 68. členu je bilo prvotno določeno, da lahko tujci pridobivajo lastninsko pravico na nepremičninah pod pogoji, ki jih določa zakon. Na zemljiščih tujcem ni bilo dovoljeno pridobiti lastninske pravice, razen z dedovanjem ob pogoju vzajemnosti (vzajemnost pomeni, da naša država priznava tujcu pravico do dedovanja zemljišča, če enako pravico priznava našemu državljanu tudi država, iz katere je ta tujec). Takšna ustavna ureditev glede pridobivanja lastnine na nepremičninah v Sloveniji je bila torej restriktivna oziroma, kar zadeva zemljišča, skoraj povsem izključujoča. V prvi polovici leta 1997 pa je Slovenija ratificirala t.i. pridružitveni sporazum z Evropsko unijo, na podlagi katerega je naša država vstopila v krog držav, ki kandidirajo za članstvo v Evropski uniji. Dotedanja določba 68. člena ustave se je v luči tega sporazuma izkazala za neustrezno oziroma pretirano omejevalno glede ureditve pridobivanja lastninske pravice na zemljiščih s strani tujcev, zaradi česar se je državni zbor odločil spremeniti to ustavno materijo. Tako je še pred ratifikacijo navedenega pridružitvenega sporazuma sprejel Ustavni zakon o spremembi 68. člena ustave Republike Slovenije, s katerim je celotno besedilo 68. člena nadomestil z novim besedilom, ki je določil, da lahko tujci pridobijo lastninsko pravico na nepremičninah pod pogoji, ki jih določa zakon ali če tako določa mednarodna pogodba, ki jo ratificira državni zbor, ob pogoju vzajemnosti. Zakon in mednarodno pogodbo iz prejšnjega stavka je lahko sprejel državni zbor z 2/3 večino glasov vseh poslancev. S takšno rešitvijo je državni zbor na ustavni ravni načelno sicer v celoti, tj. tudi za tujce, liberaliziral promet z nepremičninami, vendar pa je podrobnejše rešitve prenesel na bodočo zakonsko oziroma morebitno konvencijsko ureditev. Z Ustavnim zakon o spremembah 1. poglavja ter 47. in 68. člena Ustave Republike Slovenije leta 2003, pa je bila določba 68. člena ustave ponovno spremenjena, in sicer v smeri nadaljnje liberalizacije slovenskega trga nepremičnin. Sedaj veljavna določba 68. člena odpravlja dva dosedanja pogoja, ki sta veljala za pridobivanje lastninske pravice na nepremičninah s strani tujcev, tj. pogoj vzajemnosti in pogoj 2/3 večine pri sprejemanju zakona in mednarodne pogodbe, s katerima so določajo pogoji za navedeno pridobivanje lastninske pravice. V 68. členu je sedaj določeno, da lahko tujci pridobijo lastninsko pravico na nepremičninah pod pogoji, ki jih določa zakon ali mednarodna pogodba, ki jo ratificira državni zbor. Takšna ustavna rešitev sledi slovenski privrženosti načelom prostega pretoka dobrin oziroma prostega gibanja oseb v svetovnem merilu ter še posebej v okviru mednarodnih organizacij kot je EU, na katero je Slovenija prenesla del izvrševanja svojih suverenih pravic. Pravna naslova, ki tujcem na podlagi novega 68. člena ustave omogočata pridobitev lastninske pravice na nepremičninah, ostajata še naprej zakon (zakoni bodo tudi sicer urejali splošna vprašanja v zvezi z nepremičninami) in mednarodna pogodba. Nova določba 68. člena ustave je (bila) nujna predvsem glede obravnavanja tujcev (če jih želi Slovenija omejevati v njihovih pravicah glede nepremičnin), ki niso državljani držav članic EU oziroma mednarodne organizacije, na katero Slovenija prenese izvrševanje dela suverenih pravic in se zato neposredno podreja njenemu pravnemu redu. 11. RAZLASTITEV Lastninska pravica na nepremičnini se lahko v javno korist odvzame ali omeji proti nadomestilu v naravi ali proti odškodnini pod pogoji, ki jih določa zakon. Ta določba ureja torej razlastitev, ki pride v poštev takrat, kadar javna korist prevlada nad koristjo lastnika (npr. zaradi gradnje ceste se proti odškodnini razlasti lastnik zemljišča, čez katerega bo tekla cesta). Zakon, ki podrobneje ureja pogoje in postopek razlastitve ter pravice in pravne možnosti razlaščene osebe je Zakon o urejanju prostora. Razlastitev je poseg v lastninsko pravico in pomeni odvzem lastninske pravice v javno korist proti odškodnini ali nadomestilu v naravi – popolna razlastitev. Je ustavna kategorija, ki jo opredeljuje ustava v 69. členu v podnaslovu razlastitev, podrobneje pa jo ureja Zakon o urejanju prostora, ki velja leta 2003. Bistvo je, da mora biti za razlastitev izkazana javna korist, ki je tudi namen razlastitve, opredeljena pa je v določbi ZUreP-1 (za gradnje ali prevzem objektov oz. zemljišč gospodarske javne infrastrukture, za potrebe obrambe države, izvajanja javnih služb s področja zdravstva in drugo, če so te nepremičnine predvidene v državnem oziroma občinskem lokacijskem načrtu). Po ZUreP-1 odločajo o zahtevah za razlastitev v upravnem postopku na 1. stopnji upravne enote ter na 2. stopnji ministrstvo za prostor, razen če je z drugim zakonom določena drugačna ureditev. Razlastitveni upravičenec sme vložiti predlog za razlastitev pri pristojnem upravnem organu, če v roku 30 dni po vročitvi ponudbe za odkup lastniku nepremičnine ni uspel pridobiti nepremičnine s sklenitvijo pogodbe. Postopek za razlastitev se izvede v dveh fazah, v prvi fazi se odloči o uvedbi postopka za razlastitev, ki se zaznamuje v zemljiški knjigi, na podlagi česar se omeji promet z nepremičnino, v drugi fazi pa se izda odločba o razlastitvi, ki je podlaga za vpis lastninske pravice v korist razlastitvenega upravičenca. Najkasneje v 15 dneh po pravnomočnosti te odločbe pa upravni organ pozove razlastitvenega zavezanca in upravičenca, da skleneta sporazum o odškodnini oziroma nadomestilu. Če v 2 mesecih po pozivu ni sklenjen sporazum o odškodnini oz. nadomestilu, lahko razlastitveni upravičenec ali razlaščenec vloži predlog za odmero odškodnine oziroma določitev nadomestila v nepravdnem postopku na pristojnem sodišču.
12. SVOBODNA GOSPODARSKA POBUDA
Gospodarska pobuda je svobodna. Zakon določa pogoje za ustanavljanje gospodarskih organizacij. Gospodarska dejavnost se ne sme izvajati v nasprotju z javno koristjo. Prepovedana so dejanja nelojalne konkurence in dejanja, ki v nasprotju z zakonom omejujejo konkurenco. Vsebina in meje javne koristi so razvidne iz zakonske ureditve posameznega področja. Na področju izvajanja gospodarskih javnih služb je vsekakor najpomembnejše, da se materialne javne dobrine kot proizvodi in storitve v javnem interesu zagotavljajo trajno in nemoteno. Teh javnih potreb ni mogoče vedno in v celoti zagotavljati na trgu, saj je pridobivanje dobička podrejeno zadovoljevanju javnih potreb. Ustavno sodišče je v odločbi št. U-I-49/95 z dne 4. 3. 1999 pojasnilo, da se z gospodarskimi javnimi službami, ki jih je sistemsko uredil ZGJS, zagotavljajo materialne dobrine kot proizvodi ali storitve, katerih trajno in nemoteno proizvajanje je v javnem interesu. Ta javni interes se po zakonu kaže v tem, da gre za zadovoljevanje javnih potreb, kadar in kolikor jih ni mogoče zagotavljati na trgu, ter da je pri zagotavljanju teh dobrin pridobivanje dobička podrejeno zadovoljevanju javnih potreb. Vzpostavitev pravne ureditve, ki temelji na ustavni določbi, da se gospodarske dejavnosti ne smejo izvajati v nasprotju z javno koristjo, predstavlja dopustno omejitev svobodne gospodarske pobude (74. člen ustave). ZGJS je s tem določil obseg javnega interesa, ki se zagotavlja z javnimi službami. Neko gospodarsko dejavnost je tako v skladu z ustavno zajamčeno svobodno gospodarsko pobudo dopustno z zakonom določiti kot gospodarsko javno službo, če gre za zagotavljanje prej omenjenega javnega interesa. Svobodno gospodarsko pobudo omejujejo tudi pravila konkurence, saj zaradi prepovedi omejevanja konkurence ali nelojalne konkurence niso dovoljena vsa ravnanja gospodarskih subjektov.
13. RAZMERJE MED DRŽAVNIM ZBOROM IN DRŽAVNIM SVETOM (OSNOVNO) Vprašanje enodomnosti ali dvodomnosti parlamenta je bilo pomembno tudi pri naši ustavni ureditvi. Glede tega je bilo več predlogov, na koncu pa je obveljala ureditev, po kateri zakonodajno funkcijo opravlja državni zbor, ki mu je odgovorna tudi vlada, državni svet pa opravlja določene pristojnosti na področju zakonodajne funkcije. Glede na to bi bilo tudi državni svet v najširšem smislu mogoče šteti za drugi dom parlamenta. DRŽAVNI ZBOR Funkcije državnega zbora lahko razdelimo zlasti na zakonodajno funkcijo (kamor štejemo tudi sprejemanje drugih pravnih in nepravnih splošnih aktov), volilno funkcijo in nadzorno funkcijo. V okviru zakonodajne funkcije državni zbor zlasti: ● sprejema spremembe ustave ● sprejema zakone in druge splošne akte ● sprejema svoj poslovnik ● sprejema državni proračun in zaključni račun proračuna ● ratificira mednarodne pogodbe ● razpisuje referendum V okviru volilne funkcije državni zbor voli ter imenuje in razrešuje ● predsednika vlade ● ministre ● predsednika in podpredsednike državnega zbora ● sodnike ustavnega sodišča ● sodnike ● guvernerja centralne banke ● člane računskega sodišča itd. V okviru svoje nadzorne funkcije državni zbor zlasti odreja parlamentarno preiskavo, odloča o zaupnici in nezaupnici vladi in odloča o obtožbi predsednika republike, predsednika vlade in ministrov pred ustavnim sodiščem. Poleg tega je izredno pomembna pristojnost državnega zbora, da odloča o razglasitvi vojnega in izrednega stanja ter o uporabi obrambnih sil. Državni zbor opravlja še nekatere druge pomembne naloge, zlasti potrjuje mandate poslancev in odloča o imuniteti, ne samo poslancev, temveč tudi sodnikov ustavnega sodišča in sodnikov. Kolegij predsednika državnega zbora je posvetovalno telo predsednika državnega zbora, ki ga sestavljajo predsednik in podpredsedniki državnega zbora, vodje poslanskih skupin in poslanca narodnih skupnosti. Kolegij tako lahko odloča o predlogu za sprejem predloga zakona po nujnem postopku (razen kadar predsednik vlade na sprejem zakona veže vprašanje zaupnice), o predlogu za obravnavo predloga zakona v skrajšanem postopku, o predlogu, da se opravi predhodna obravnava zakona, o številu članov in številu predsedniških in podpredsedniških mest v delovnem telesu, Delovna telesa so posebni organi državnega zbora, ki jih sestavljajo poslanci in sicer praviloma tako, da pride do izraza politična, predvsem strankarska sestava parlamenta.
V ta namen delovna telesa spremljajo stanje na posameznih področjih, pripravljajo odločitve o politiki na teh področjih, oblikujejo stališča do posameznih vprašanj in obravnavajo predloge zakonov in drugih aktov državnega zbora. Delovna telesa državnega zbora so odbori in komisije. Odbori opravljajo tipične naloge parlamentarnih odborov, medtem ko komisije opravljajo nekatere posebne naloge, predvsem na področju volilne in nadzorne funkcije državnega zbora. Odbori so praviloma stalni in ustanovljeni za enaka področja, za katera so ustanovljena v vladi ministrstva, lahko pa državni zbor, na predlog kolegija, ustanovi tudi delovna telesa za posamezne naloge. Državni zbor ima pet stalnih komisij: mandatno-volilno komisijo, komisijo za poslovnik, komisijo za narodni skupnosti, komisijo za nadzor proračuna in drugih javnih financ in komisijo za nadzor nad delom varnostnih in obveščevalnih služb. Poslansko skupino lahko ustanovijo najmanj 3 poslanci. Parlamentarna preiskava Parlamentarna preiskava, ki jo je uvedla ustava Republike Slovenije, je novost v našem pravnem sistemu. Ustava določa, da lahko državni zbor odredi preiskavo o zadevah javnega pomena, mora pa to storiti na zahtevo tretjine poslancev državnega zbora ali na zahtevo državnega sveta. V ta namen imenuje preiskovalno komisijo, ki ima v zadevah poizvedovanja in preučevanja smiselno enaka pooblastila kakor pravosodni organi. Državni zbor neposredne volitve splošna volilna pravica Državni svet posredne volitve - v interesnih organizacijah oziroma lokalnih skupnostih po volilnih telesih (prek elektorjev). posebna volilna pravica (opravljajo ustrezno dejavnost oz. so zaposleni za predstavnike socialnih, gospodarskih in poklicnih interesov; imajo prebivališče v občini za predstavnike lokalnih interesov) mandat 5 let 40 članov zastopajo socialne, gospodarske, poklicne in lokalne interese imuniteta (enaka kot poslanci, o njej odloča Državni svet) ne sme biti hkrati poslanec ni poslanskih skupin, so pa interesne skupine po posamičnih področjih lahko zahteva razpis referenduma, Državni zbor ga mora na njegovo pobudo razpisati - predlaga zakon - vloži veto: v 7 dneh po sprejemu in še pred razglasitvijo lahko zahteva uvedbo parlamentarne preiskave, Državni zbor pa jo mora na njegovo pobudo odrediti poda Državnemu zboru svoje mnenje (lahko na lastno pobudo, mora na zahtevo Državnega zbora) kvorum: navzoča večina članov načeloma odloča z navadno večino navzočih
4% volilni prag mandat 4 leta 90 poslancev predstavniki vsega ljudstva imuniteta (o njej odloča Državni zbor) potrdi poslanske mandate poslanske skupine lahko razpiše referendum na lastno pobudo sprejema zakone imenuje lahko odredi parlamentarno preiskavo prosi Državni svet za mnenje kvorum: navzoča večina poslancev načeloma odloča z navadno večino navzočih
14. PRISTOJNOSTI DRŽAVNEGA SVETA Poseben položaj v organizaciji oblasti ima državni svet, ki ga ustava uvršča takoj za državnim zborom, torej še pred predsednika republike. Z vidika državnih funkcij, ki jih opravljajo državni organi, državnega sveta ni mogoče uvrstiti niti kot nosilca zakonodajne, niti izvršilne in seveda tudi ne sodne funkcije. Njegove pristojnosti pa vendarle kažejo, da gre za organ, ki deluje v okviru zakonodajne funkcije, saj lahko predlaga zakone, daje veto na zakone itd. Državni svet je po ustavi zastopstvo nosilcev socialnih, gospodarskih, poklicnih in lokalnih interesov. Sestavlja ga 40 članov in sicer 4 predstavniki delodajalcev, 4 predstavniki delojemalcev in 4 predstavniki kmetov, obrtnikov in samostojnih poklicev, nadalje 6 predstavnikov negospodarskih dejavnosti in končno 22 predstavnikov lokalnih interesov. Državni svet se v celoti oblikuje z volitvami, kar pomeni, da se članstvo v državnem svetu lahko pridobi samo z volitvami, ne pa tudi na druge načine (denimo z imenovanjem, po položaju in podobno). Volitve v državni zbor ureja zakon, ki ga sprejme državni zbor z 2/3 večino glasov vseh poslancev. Člani državnega sveta se za razliko od
poslancev volijo za dobo 5 let, kar naj bi zagotavljalo določeno kontinuiteto skupnega delovanja državnega zbora in državnega sveta, ker se mandatna doba obeh organov ne prekriva. Pristojnosti državnega sveta so izčrpno naštete v 97. členu ustave. Državni svet ima pravico: ● predlagati državnemu zboru sprejem zakonov ● dati državnemu zboru mnenje o vseh zadevah iz njegove pristojnosti ● odložilnega veta - pravico zahtevati, da državni zbor pred razglasitvijo kakega zakona o njem še enkrat odloča ● zahtevati razpis zakonodajnega referenduma ● zahtevati preiskavo o zadevah javnega pomena (parlamentarno preiskavo). Dolžnost državnega sveta pa je, da na zahtevo državnega sveta izreče mnenje o posamezni zadevi. Največji vpliv na odločitve državnega zbora ima državni svet prek pravice do odložilnega veta, saj lahko zahteva, da državni zbor še enkrat odloča o zakonu, ki ga je sicer že sprejel, pri čemer državni zbor lahko zakon ponovno sprejme le z večino glasov vseh poslancev. Tako kot državni zbor ima tudi državni svet pravico, da si sam ureja svoje poslovanje. Ustava. Državni svet ima predsednika in enega podpredsednika, ki ju izvoli z večino glasov vseh članov in sicer za dobo dveh let in pol (kar pomeni polovico mandatne dobe državnega sveta) in sta na to funkcijo lahko tudi ponovno izvoljena. Tako kot državni zbor ima lahko tudi državni svet delovna telesa, ki v njegovem delovanju opravljajo podobne naloge kot delovna telesa v državnem zboru. Poslovnik državnega sveta določa, da ima državni svet komisije in sicer stalne in občasne komisije, ki delujejo na različnih področjih. Poslanske skupine se v državnem svetu ne oblikujejo, ker člani državnega sveta niso izvoljeni po strankarski pripadnosti in politične stranke ne bi smele imeti nobene vloge v tem organu. Pač pa se namesto poslanskih skupin organzirajo v državnem zboru interesne skupine po posamičnih področjih, ki so zastopana v državnem svetu. Državni svet lahko sprejema odločitve iz svoje pristojnosti samo, če je sklepčen, torej, če je na seji navzoča večina članov. Tako kot državni zbor tudi državni svet odloča z večino opredeljenih glasov navzočih članov. Le zahtevo za razpis zakonodajnega referenduma mora sprejeti z večino glasov vseh članov, torej z absolutno navadno večino. Član državnega sveta pridobi mandat s potrditvijo mandata v državnem svetu in ima tako kot poslanec pravico, da se zoper odločitev, da se mandat ne potrdi, pritoži na ustavno sodišče. Položaj člana državnega sveta je delno podoben položaju poslanca, delno pa se od njega tudi precej razlikuje. Tako kot poslanec, uživa tudi član državnega sveta imuniteto, ki je popolnoma enaka kot poslanska imuniteta. Državni svetniki imajo pravico in dolžnost, da se udeležujejo sej državnega sveta in njegovih komisij, da predlagajo obravnavo vprašanj in dajejo pobude, dolžnost varovanja podatkov zaupne narave in še nekatere druge pravice in dolžnosti. Pač pa se položaj člana državnega sveta bistveno razlikuje od položaja poslanca v tem, da poslanec svojo funkcijo opravlja profesionalno, član državnega sveta pa ne, temveč je njegova funkcija častna. Pri delovanju državnega sveta pa imajo njegovi člani podobne pravice in obveznosti kot poslanci v državnem zboru. Glede na položaj in pristojnosti državnega sveta je tudi razumljivo, da je funkcija člana državnega sveta nezdružljiva s funkcijo poslanca kot tudi s katerokoli drugo funkcijo v državnih organih. Za razliko od poslanca pa je član državnega sveta lahko zaposlen v državnih organih ali opravlja kakšno pridobitno dejavnost in lahko tudi poklicno opravlja vse funkcije v organih lokalnih skupnosti. 15. KAKO DZ IZVAJA NADZOR NAD FINANCAMI (v ta namen ima ustanovljeno komisijo) Državni zbor ima pet stalnih komisij: mandatno-volilno komisijo, komisijo za poslovnik, komisijo za narodni skupnosti, komisijo za nadzor proračuna in drugih javnih financ in komisijo za nadzor nad delom varnostnih in obveščevalnih služb. Drugače javne finance nadzira Računsko sodišče. 16. IMUNITETA POSLANCEV IN SODNIKOV. MATERIALNA IN PROCESNA IMUNITETA - ali je enaka imuniteta sodnikov in poslancev - kaj je materialna in kaj procesna imuniteta POSLANSKA IMUNITETA (enako člani Državnega sveta, ustavni sodniki) Poslanec državnega zbora ni kazensko odgovoren za mnenje ali glas, ki ga je izrekel na sejah državnega zbora ali njegovih delovnih teles. Poslanec ne sme biti priprt niti se zoper njega, če se sklicuje na imuniteto, ne sme začeti kazenski postopek brez dovoljenja državnega zbora, razen če je bil zaloten pri kaznivem dejanju, za katero je predpisana kazen zapora nad pet let. Državni zbor lahko prizna imuniteto tudi poslancu, ki se nanjo ni skliceval ali ki je bil zaloten pri kaznivem dejanju iz prejšnjega odstavka. IMUNITETA SODNIKA Nikogar, ki sodeluje pri sojenju, ni mogoče klicati na odgovornost za mnenje, ki ga je dal pri odločanju v sodišču.
Sodnik ne sme biti priprt, niti ne sme biti brez dovoljenja državnega zbora zoper njega začet kazenski postopek, če je osumljen kaznivega dejanja pri opravljanju sodniške funkcije. Najbolj znana je poslanska imuniteta, vendar pa uživajo imuniteto tudi nekateri drugi nosilci javnih funkcij (ustavni sodniki, sodniki itd). Poslansko imuniteto je mogoče razvrstiti na materialno in procesno, poklicno in nepoklicno ter na absolutno in relativno. Materialna imuniteta izključuje kazensko odgovornost poslanca, procesna pa možnost uvedbe ali nadaljevanja že začetega kazenskega postopka zoper poslanca. Poklicna imuniteta pomeni, da poslanec ni kazensko odgovoren za dejanja, ki jih stori pri opravljanju svoje poslanske funkcije, nepoklicna pa, da je poslancu priznana imuniteta tudi glede kaznivih dejanj, ki jih je storil zunaj opravljanja svoje funkcije. Poklicna imuniteta je praviloma tudi materialna, nepoklicna pa procesna. Absolutna imuniteta varuje poslanca trajno, torej tudi po izteku njegovega poslanskega mandata, relativna pa le v času trajanja njegovega mandata, če mu jo prizna parlament. Materialna imuniteta (imuniteta neodgovornosti, indemniteta) izključuje kazensko odgovornost. Poslancu omogoča, da lahko svobodno in neovirano nastopa v parlamentu, govori, kritizira delo vlade in drugih državnih organov, izraža svoja mnenja in glasuje, ne da bi bil za to poklican na odgovornost, priprt ali kaznovan. Procesna imuniteta pa varuje poslanca pred odvzemom svobode in kazenskim postopkom za kazniva dejanja, storjena zunaj parlamenta. Ta imuniteta pomeni jamstvo za poslanca, da mu brez dovoljenja predstavniškega telesa, katerega član je, praviloma ne more biti odvzeta svoboda, niti zoper njega sprožen kazenski postopek. Iz tega so običajno izvzeta le hujša kazniva dejanja. Ustava določa obe obliki poslanske imunitete, poklicno in nepoklicno, natančnejša ureditev poslanske (nepoklicne) imunitete pa je vsebovana v poslovniku državnega zbora. Po ustavi poslanec državnega zbora ni kazensko odgovoren za mnenje ali glas, ki ga je izrekel na sejah državnega zbora ali njegovih delovnih teles (poklicna imuniteta). Poslanec je te imunitete deležen samo, če stori eno izmed prej opisanih dejanj v parlamentu, torej na njegovih sejah ali sejah njegovih delovnih teles. Ustava določa tudi, da poslanec ne sme biti priprt niti se zoper njega, če se sklicuje na imuniteto, ne sme začeti kazenski postopek brez dovoljenja državnega zbora, razen če je bil zaloten pri kaznivem dejanju, za katero je predpisana kazen zapora nad pet let. Državni zbor lahko prizna imuniteto tudi poslancu, ki se nanjo ni skliceval ali ki je bil zaloten pri kaznivem dejanju iz prejšnjega odstavka (nepoklicna imuniteta). Poleg poslanske imunitete ureja ustava Republike Slovenije tudi imuniteto članov državnega sveta, sodnikov ustavnega sodišča in sodnikov. Po izrecni ustavni določbi uživajo člani državnega sveta enako imuniteto kakor poslanci. O njihovi imuniteti odloča državni svet. Tudi za sodnike ustavnega sodišča je ureditev imunitete identična imuniteti poslancev državnega zbora, le da o njihovi imuniteti odloča državni zbor. Ustava pa ne priznava imunitete predsedniku republike, predsedniku vlade ter ministrom. Posebej je urejena tudi imuniteta sodnikov. Nikogar, ki sodeluje pri sojenju, ni mogoče klicati na odgovornost za mnenje, ki ga je dal pri odločanju v sodišču. Sodnik ne sme biti priprt, niti se ne sme brez dovoljenja državnega zbora zoper njega začeti kazenski postopek, če je osumljen kaznivega dejanja pri opravljanju sodniške funkcije. Imuniteta sodnikov je torej zgolj poklicna, s tem da je ta v prvem odstavku materialna in absolutna ter priznana vsakomur, ki sodeluje pri sojenju, v drugem odstavku pa procesna in relativna ter priznana le sodnikom. Zakon o varuhu človekovih pravic je priznal imuniteto tudi varuhu človekovih pravic. Za razliko od sodnikov pa procesna imuniteta varuha človekovih pravic velja le za pripor, ne pa tudi za kazenski postopek. 17. PRISTOJNOSTI PREDSEDNIKA REPUBLIKE - pristojnosti, ki jih ima po ustavi (ni šel v kakšne podrobnosti)
● predstavlja Republiko Slovenijo in je vrhovni poveljnik obrambnih sil ● imenuje nekatere državne funkcionarje ● predlaga v izvolitev funkcionarje Državnemu zboru: sodnike ustavnega sodišča, člani sodnega sveta, varuh
človekovih pravic, informacijski pooblaščenec, predsednika in člane računskega sodišča
● razpisuje volitve za državni zbor, skliče državni zbor na prvo zasedanje, lahko zahteva, da se državni zbor
sestane na izredni seji in prevzema del funkcij državnega zbora v vojnem ali izrednem stanju, kadar se ta ne more sestati. ● predlaga državnemu zboru kandidata za predsednika vlade ● razglaša zakone, ki mu jih je državni zbor dolžan predložiti v razglasitev 8 dan po sprejemu, če državni svet ni zahteval ponovnega odločanja o zakonu (veto). ● izjemoma lahko razpusti Državni zbor v 2 primerih: ○ če državni zbor po večkratnih poskusih ne more oblikovati vlade, ki bi v njem dobila večinsko podporo ali vsaj večino opredeljenih glasov (manjšinska vlada) ali ○ v primeru neizglasovane zaupnice, če so za to podani z ustavo določeni pogoji
● kadar državni zbor tako zahteva, je predsednik države po ustavi dolžan podati mnenje o posameznem
● izdaja uredbe z zakonsko močjo na predlog vlade, kadar se državni zbor zaradi izrednega stanja ali vojne ne
more sestati; z njimi začasno ureja nujne zadeve, ki bi jih v normalnih razmerah moral urejati zakon. Z uredbo z zakonsko močjo lahko predsednik izjemoma (začasno) omeji posamezne pravice in temeljne svoboščine pod pogoji, ki jih določa ustava. Uredbe predsednika imajo pogojno veljavo, saj jih mora dati v potrditev državnemu zboru, čim se ta lahko sestane. ● na zunanjepolitičnem področju predsednik republike poleg pristojnosti, ki so povezane s predstavljanjem Republike Slovenije, še: imenuje veleposlanike, sprejema poverilna pisma tujih diplomatskih predstavnikov in izdaja listine o ratifikaciji ● odloča o pomilostitvah ● podeljuje odlikovanja in častne naslove Politično ne odgovarja državnemu zboru, vendar ga lahko ta v primeru kršitve ustave ali hujše kršitve zakona obtoži pred ustavnim sodiščem, ki mu lahko odvzame funkcijo. 18. IZVOLITEV VLADE - le na kratko Vlada se v parlamentarnem sistemu praviloma oblikuje tako, da šef države (predsednik republike, monarh) podeli mandat za sestavo vlade vodji tiste politične stranke, ki je na volitvah dobila večino v parlamentu, oziroma vodji ene od strank, ki tvorijo strankarsko koalicijo, ki ima večino v parlamentu. Mandatar sestavi vlado in se z njo predstavi v parlamentu, ki mu mora izreči zaupnico (investituro), da lahko vlada začne delovati. Dejansko oblikovanje vlade je seveda odvisno predvsem od strankarske sestave parlamenta. Če ima v parlamentu ena sama stranka večino svojih poslancev, je praviloma oblikovanje vlade enostavno in učinkovito. Vodja stranke dobi mandat in oblikuje vlade iz pripadnikov svoje stranke (praviloma iz članov vodstva stranke) - vse ostalo je zgolj formalnost. Če je vladna koalicija sestavljena iz dveh ali več strank in še posebej, če je sestavljena iz večjega števila strank, pa je postopek oblikovanja vlade v praksi bistveno bolj zapleten. Odvisen je namreč v celoti od volje političnih strank in njihove pripravljenosti in sposobnosti skleniti dogovor o koaliciji strank za ustanovitev in delovanje skupne vlade, o razdelitvi funkcij v vladi itd. V takem primeru dobi mandat za sestavo vlade navadno vodja stranke, ki ima v parlamentu med vsemi strankami največje število poslancev (stranka relativne večine), ki pa mora pridobiti k sodelovanju toliko drugih strank, da imajo skupaj večino poslancev v parlamentu in so pripravljene oblikovati skupno vlado z njim na čelu. Če mu to ne uspe, mora vrniti mandat za sestavo vlade šefu države in ves postopek se začne znova. Če tudi po več takih poskusih ne pride do oblikovanje vlade, se včasih oblikuje t.i. manjšinska vlada, ki pa je le izhod v sili in navadno ne traja dalj časa. Včasih se v takem primeru oblikuje t.i. tehnokratska vlada, ki ni oblikovana po prej opisanih političnih strankarskih kriterijih, temveč je sestavljena iz strokovnjakov, in je navadno tudi zgolj prehodnega značaja. Če na noben način ne pride do oblikovanja vlade oziroma nobena vlada ne dobi zaupnice pa je edini izhod v razpustitvi parlamenta in novih volitvah parlamenta. Po Ustavi se vlada oblikuje tako, da predsednika vlade voli državni zbor na predlog predsednika republike, ki se mora pred tem posvetovati z vodji poslanskih skupin v državnem zboru. Predsednik vlade je izvoljen z večino glasov vseh poslancev po tajnem glasovanju. Če torej predsednikov kandidat ni izvoljen v državnem zboru, lahko v 14 dneh predsednik republike predlaga ponovno istega ali drugega kandidata, lahko pa svojega kandidata predlagajo tudi poslanske skupine ali najmanj 10 poslancev. Šele, če tudi v tem primeru ni izvoljen noben kandidat, predsednik republike razpusti državni zbor in razpiše nove volitve. Vendar pa je možen še en poskus, da se prepreči razpust državnega zbora. Državni zbor namreč lahko v 48 urah z večino opredeljenih glasov navzočih poslancev sklene izvesti ponovne volitve predsednika vlade. Ta je v tem primeru izvoljen že z večino opredeljenih glasov navzočih poslancev, kar omogoča tudi vzpostavitev manjšinske vlade. Če propade tudi ta poskus, seveda pride do razpusta državnega zbora in predčasnih volitev. V naši ureditvi mora predsednik vlade predložiti ministre v imenovanje državnemu zboru. Pred imenovanjem pa se mora vsak minister posebej predstaviti pristojni komisiji državnega zbora. Predsednik vlade mora predlagati imenovanje ministrov najkasneje v 15 dneh po svoji izvolitvi. Če tega ne stori v tem roku ali pa ne v dodatnem roku, ki mu ga lahko določi državni zbor, mu preneha funkcija predsednika vlade. Po zakonski ureditvi se šteje, da je vlada nastopila svojo funkcijo že, če je imenovanih več kot 2/3 ministrov. Razumljivo pa je, da takšno stanje ne more trajati dalj časa. Če torej državni zbor tudi v 3 mesecih po nastopu funkcije vlade ne imenuje še neimenovanih ministrov, državni zbor ugotovi, da je funkcija predsednika vlade in ministrom prenehala.
19. KAKŠNE REFERENDUME POZNAŠ?
Referendum je najpomembnejša oblika neposredne demokracije, saj omogoča neposredno odločanje volilcev o ustavi, zakonu ali o drugem pravnem aktu in o drugem vprašanju, ki je pomembno za družbo in državo. V razvoju referenduma so se oblikovale različne vrste referenduma in načini njegove uporabe. Običajno razlikujemo referendume glede na ● območje, na katerem se uporablja ● vsebino oziroma predmet ● obveznost uporabe ● čas uporabe ● pravno moč na referendumu sprejete odločitve oziroma vezanost predstavniškega telesa nanjo Glede na območje je lahko referendum splošni (kadar se razpiše za območje celotne države) ali lokalni (za območje lokalne skupnosti). Glede na vsebino razlikujemo med ustavnorevizijskim in zakonodajnim referendumom ter referendumom o drugih vprašanjih. Glede na obveznost uporabe pa ločimo obligatorni in fakultativni referendum, s tem da je obligatorni referendum lahko absolutno ali pa relativno obvezen. Glede na čas uporabe razlikujemo med predhodnim, naknadnim in razveljavitvenim referendumom, glede na pravno moč pa razlikujemo med referendumom z obvezno pravno močjo in posvetovalnim referendumom. Za razliko od ostalih vrst referenduma, mnenje volilcev na posvetovalnem referendumu pravno ne zavezuje predstavniškega telesa, ampak le politično. Z ustavnorevizijskim oziroma ustavnim referendumom označujemo obliko neposrednega opredeljevanja volilcev o spremembi ustave ali o novi ustavi. Ta referendum je lahko obligatoren ali fakultativen. Praviloma je naknadni in le izjemoma predhodni; z njim torej državljani potrjujejo ali zavračajo že sprejeto ustavo oziroma njeno spremembo. Z zakonodajnim referendumom označujemo neposredno odločanje volilcev pri sprejemanju in spreminjanju zakona, za katerega je sicer pristojno predstavniško telo. Zakonodajni referendum je praviloma fakultativen in le izjemoma obligatoren, lahko je predhoden ali naknaden. V večini držav, ki poznajo referendum, se uporablja naknadni, le v manjšem številu predhodni referendum. Ustava Republike Slovenije iz leta 1991 je uvedla tako ustavnorevizijski referendum (170. člen), kot tudi zakonodajni referendum (90. člen) in posebej referendum za ustanovitev občine (tretji odstavek 139. člena). Ustava ureja referendum zgolj načelno, način uresničevanja referenduma, zlasti pa postopek za njegovo izvedbo, pa urejata zakon o referendumu in o ljudski iniciativi in zakon o referendumu za ustanovitev občine. Razen teh vrst referenduma pozna naša pravna ureditev tudi referendum v lokalni skupnosti in posvetovalni referendum. USTAVNOREVIZIJSKI REFERENDUM Ustava določa, da mora državni zbor predlagano spremembo ustave predložiti v sprejem volilcem na referendumu, če to zahteva najmanj 30 poslancev. Sprememba ustave je na referendumu sprejeta, če zanjo glasuje večina volilcev, ki so glasovali, pod pogojem, da se glasovanja udeleži večina vseh volilcev. Ustavni referendum je torej lahko le naknadni ter fakultativni, ker ga je mogoče uporabiti le na zahtevo z ustavo pooblaščenih subjektov. Po zakonu je državni zbor vezan na izid referenduma o spremembi ustave in 2 leti po izvedbi referenduma ne more sprejeti akta o spremembi ustave, ki bi bil v nasprotju z izidom referenduma. ZAKONODAJNI REFERENDUM Tudi zakonodajni referendum je predviden le fakultativno, lahko pa je predhoden ali naknaden. Državni zbor ga lahko razpiše na svojo pobudo, mora pa ga razpisati, če to zahteva ● najmanj 1/3 poslancev ● državni svet ali ● 40.000 volilcev V zahtevi za razpis referenduma, ki se predloži državnemu zboru, mora biti jasno izraženo vprašanje, ki naj bo predmet referenduma, zahteva pa mora biti tudi obrazložena. Če državni zbor meni, da je vsebina zahteve za razpis referenduma v nasprotju z ustavo, o tem odloči ustavno sodišče. Za odločitev na zakonodajnem referendumu zadošča navadna relativna večina, torej večina volilcev, ki so glasovali. Eno leto po izvedbi referenduma državni zbor ne more sprejeti zakona, ki bi bil v nasprotju z izidom referenduma, niti ponoviti referenduma o istem vprašanju (ustavni referendum: 2 leti) POSVETOVALNI REFERENDUM Posvetovalni referendum je po naravi stvari lahko le fakultativen, razpiše pa ga lahko državni zbor, pobudo zanj pa lahko da vsak poslanec državnega zbora. Na izid posvetovalnega referenduma seveda državni zbor ni vezan. REFERENDUM V LOKALNI SKUPNOSTI Tudi referenduma v lokalni skupnosti ustava izrecno ne predvideva, temveč ga ureja zakon o lokalni samoupravi. Zakon predvideva tri vrste referenduma: referendum o aktu ali drugi odločitvi občinskega sveta, posvetovalni referendum in referendum o teritorialnem preoblikovanju enot lokalne samouprave.
20. DRŽAVNO TOŽILSTVO
Državno tožilstvo ne spada v sodno vejo oblasti. Gre za sui generis organ. Tožilstvo je nekje med izvršno vejo oblasti in sodno vejo oblasti. Na nek način so samostojni, na nek način so pa podrejeni izvršni veji oblasti. Sodna veja oblasti je pa popolnoma samostojna. Tako državne tožilce kot pomočnike državnega tožilca na predlog ministra za pravosodje, ki mora prej dobiti mnenje državno-tožilskega sveta, imenuje Vlada Republike Slovenije. Funkcija je trajna. Samo generalnega državnega tožilca Republike Slovenije, to je vodjo Vrhovnega državnega tožilstva Republike Slovenije, zaradi njegovih posebnih zakonskih pristojnosti imenuje državni zbor na predlog vlade za dobo 6 let z možnostjo ponovnega imenovanja. VLOGA OZ. FUNKCIJE DRŽAVNEGA TOŽILSTVA Državno tožilstvo je stranka v kazenskem postopku in zastopa obtožnico pri kaznivih dejanjih, ki se preganjajo po uradni dolžnosti. Njihova funkcija je, da v kazenskem postopku pred sodiščem zastopajo interese države, ki je v primerih kaznivih dejanj v tem, da se storilci kaznivih dejanj odkrijejo, ugotovi njihova kazenska odgovornost in proti njim uporabijo kazenske sankcije, ki jih določa kazenski zakonik. Ta interes države tožilci varujejo s tem, da pri pristojnih sodiščih zahtevajo uvedbo kazenske preiskave (ali izvedbo posameznih preiskovalnih dejanj), vlagajo obtožne predloge (v primeru lažjih kaznivih dejanj) ali obtožnice (v primeru težjih kaznivih dejanj), v kasnejših fazah kazenskih postopkov pa tudi pritožbe oziroma druga pravna sredstva, če se ne strinjajo z izdanimi sodnimi odločbami. Funkcija tožilstev pa sega tudi na druga pravna področja, ne le kazensko, saj je njihova funkcija tudi skrb za zakonitost delovanja sodišč na civilnem, upravnem in prekrškovnem področju. Tožilstvo to funkcijo izvršuje z vlaganjem zahtev za varstvo zakonitosti zoper sodne odločbe v primerih, ko je sodni postopek v posamezni zadevi že pravnomočno končan. Enako funkcijo in pravno sredstvo ima tožilstvo tudi na področju prekrškov. Funkcija tožilstev pa ni samo v tem, da nastopajo kot stranka v sodnih postopkih, ampak v zvezi s kazenskimi ovadbami glede kaznivih dejanj lahko tudi samostojno odločajo kot državni organ. Če namreč tožilstvo meni, da ni razlogov za sum, da je storjeno kaznivo dejanje, ki je predmet ovadbe, ali da niso podani pogoji za kazenski pregon, kazensko ovadbo zavrže. Ta njegova odločitev pa v postopku praviloma ni dokončna, kajti oškodovanec ima možnost, da v določenem roku sama prevzame kazenski pregon (oškodovanec kot tožilec ali t.i. subsidiarni tožilec). Pripomniti pa je treba, da na področju kazenskega pregona funkcija tožilcev ni vseobsežna, ker je omejena le na kazniva dejanja, ki se preganjajo po uradni dolžnosti. Določena kazniva dejanja se namreč po odločitvi zakonodajalca preganjajo na zasebno tožbo, torej na podlagi procesnega akta, ki ga vloži oškodovanec sam (kot zasebni tožilec). V pogledu teh kaznivih dejanj imajo državna tožilstva le funkcijo varstva zakonitosti. ORGANIZACIJA DRŽAVNEGA TOŽILSTVA Državna tožilstva so bila enako kot sodišča organizirana na treh ravneh: kot okrožna državna tožilstva, višja državna tožilstva in Državno tožilstvo Republike Slovenije. S spremembami Zakona o državnem tožilstvu pa je bila njihova organiziranost s 1.7.2003 spremenjena tako, da so višja državna tožilstva ukinjena. Okrožna državna tožilstva izvršujejo svoje funkcije pred okrajnimi in okrožnimi sodišči (torej pred kazenskimi sodišči 1. stopnje), Vrhovno državno tožilstvo pa pred Vrhovnim in višjimi sodišči. Državni tožilci, imenovani pri okrožnem državnem tožilstvu, imajo naziv okrožni državni tožilec. Državni tožilci, imenovani pri Vrhovnem državnem tožilstvu, imajo naziv vrhovni državni tožilec oziroma višji državni tožilec. Upravne in nadzorstvene pristojnosti v zvezi z delovanjem državnega tožilstva ima vodja državnega tožilstva. Vodja Vrhovnega državnega tožilstva je generalni državni tožilec. Svoje funkcije pred okrajnimi sodišči izvaja okrožno državno tožilstvo s sedeža okrožnega državnega tožilstva ali z zunanjega oddelka. Zunanji oddelek je organizacijska enota državnega tožilstva, ki opravlja funkcije okrožnega državnega tožilstva pred okrajnimi sodišči. V upravnem in nadzornem pogledu je zunanji oddelek neposredno podrejen vodji okrožnega državnega tožilstva. NAČELO ZAKONITOSTI, HIERARHIJA Načelo legalitete kazenskega pregona, ki je temeljno načelo kazenskega postopka, ter ustavna pravica do enakosti pred zakonom (14. člen ustave) zahtevata, da vsa tožilstva v državi preganjajo storilce kaznivih dejanj po enakih kriterijih in da zakon v istovrstnih primerih uporabljajo enako. Zato Zakon o državnem tožilstvu med drugim določa, da sem nadrejeni državni tožilec prevzeti v reševanje posamezno zadevo iz pristojnosti nižjega državnega tožilca (načelo evokacije). Generalni državni tožilec pa daje splošna navodila za ravnanje državnih tožilstev, ki se nanašajo na enotno uporabo zakona pri državnih tožilstvih in na izenačevanje politike kazenskega pregona. Vodja okrožnega državnega tožilstva lahko v zadevah iz svoje pristojnosti daje obvezna splošna navodila za ravnanje državnih tožilstev oz. državnih tožilcev. Podrejeni državni tožilec na takšno navodilo sicer ni absolutno vezan, saj pod pogoji, določenimi v zakonu, lahko celo zahteva, naj ga nadrejeni državni tožilec odveže dolžnosti nadaljnjega dela na posamezni zadevi. V takem
primeru nadrejeni državni tožilec sam odloči o zadevi ali pa jo dodeli drugemu državnemu tožilcu, če se ta s tem strinja. POSEBNE SKUPINE, ODDELKI Organizacijska posebnost pri državnih tožilstvih je tudi v tem, da se za pregon storilcev kaznivih dejanj s področja organiziranja kriminala pri Vrhovnem državnem tožilstvu Republike Slovenije ustanovi skupina državnih tožilcev za posebne zadeve. Pri državnih tožilstvih z večjim obsegom istovrstnih zadev se lahko oblikujejo oddelki kot notranje organizacijske enote, namenjene specializaciji in boljši učinkovitosti delovanja državnega tožilstva na posameznem ožjem področju njegovih pristojnosti. Delo oddelka vodi namestnik vodje državnega tožilstva ali drug državni tožilec, ki ga z razporedom dela določi vodja državnega tožilstva. Zadeve iz pristojnosti državnega tožilstva razporeja med državne tožilce vodja državnega tožilstva, vodja oddelka, vodja zunanjega oddelka ali drug državni tožilec, ki ga vodja za to pooblasti. Delo mora biti razporejeno tako, da so državni tožilci čim enakomerneje obremenjeni. POMOČNIK DRŽAVNEGA TOŽILCA Državnemu tožilcu lahko pred okrajnimi sodišči, v določenih zadevah pa tudi pred okrožnimi sodišči, pomaga pomočnik državnega tožilca, ki pa ni nosilec funkcije, kot je državni tožilec. Pomočnik državnega tožilca deluje po navodilih in po pooblastilu državnega tožilca, medtem ko državni tožilec deluje neposredno na podlagi pooblastil, ki mu jih daje zakon. KDO DOVOLI, DA SE DRŽAVNI TOŽILEC LAHKO PRIPRE? Senat treh sodnikov višjega sodišča, za generalnega DT pa vlada IMENOVANJE DRŽAVNIH TOŽILCEV ● državne tožilce, pomočnike in vodjo okrožnega državnega tožilstva na predlog ministra za pravosodje imenuje Vlada, po predhodnem mnenju državnotožilskega sveta (pri vodji ODT tudi po mnenju generalnega državnega tožilca). Funkcija je trajna. ● Generalnega državnega tožilca na predlog Vlade imenuje Državni zbor za dobo 6 let z možnostjo ponovnega imenovanja. Akti o imenovanjih se objavijo v Uradnem listu. 21. DRŽAVNO PRAVOBRANILSTVO; KAJ DELA? Naloge državnega pravobranilstva opravljajo generalni državni pravobranilec in državni pravobranilci ter pomočniki državnega pravobranilca. Za državne pravobranilce se glede posameznih pravic in dolžnosti smiselno uporabljajo določbe zakona, ki ureja pravice in dolžnosti sodnikov, če ta zakon ne določa drugače. NALOGE ALI FUNKCIJE DRŽAVNEGA PRAVOBRANILSTVA 1. najpomembnejša pristojnost državnega pravobranilstva je zastopanje države, njenih organov in upravnih organizacij v sestavi, ki so pravne osebe, pred sodišči (gre za različne sodne postopke – pravdne, nepravdne, upravni spori, delovni in socialni spori). Te subjekte zastopa pravobranilstvo pred sodišči po samem zakonu kot samostojni državni organ. Državno pravobranilstvo pa je dolžno te subjekte zastopati tudi pred upravnimi organi, toda le, kadar ga kateri od navedenih subjektov za to pooblasti. Zakonska zahteva, da se mora državni pravobranilec pri zastopanju v upravnih postopkih izkazati s pooblastilom, je novost, na katero bodo morale osebe, ki vodijo postopek, še posebej paziti, saj takšne ureditve prejšnja zakonodaja ni poznala. 2. zastopa Republiko Slovenijo tudi pred tujimi in mednarodnimi sodišči 3. pristojnost, da navedenim subjektom na njihovo zahtevo pravno svetuje pri sklepanju pogodb, s katerimi za te subjekte nastajajo premoženjske pravice ali obveznosti, oziroma s katerimi nastajajo, se spreminjajo ali ukinjajo stvarne pravice (npr. lastninska pravica) na nepremičninah, ter pri reševanju drugih premoženjskih vprašanj. 4. v upravnih sporih nastopa kot zastopnik javnega interesa, kot posebne stranke. V tej vlogi lahko vloži tožbo, nasprotno tožbo ali pa prijavi udeležbo v postopku. 5. izvajanje postopkov po 32. poglavju Zakona o kazenskem postopku (postopek za povrnitev škode, rehabilitacijo in uveljavitev drugih pravic oseb, ki so bile neupravičeno obsojene ali jim je bila neutemeljeno odvzeta prostost); 6. izvajanje postopkov po 14. poglavju Zakona o prekrških (povrnitev škode, rehabilitacija in druge pravice oseb, ki so jim bile neupravičeno izrečene sankcije ali jim je bila neutemeljeno odvzeta prostost); 7. vlaganje zahtevkov v postopkih za revizijo postopkov javnega naročanja; 8. vloga po Zakonu o varstvu pravice do sojenja brez nepotrebnega odlašanja.
Državno pravobranilstvo opravlja naloge iz svoje pristojnosti na sedežu in na zunanjih oddelkih. Sedež državnega pravobranilstva je v Ljubljani. Zunanji oddelki so organizacijske enote državnega pravobranilstva, ki opravljajo naloge iz pristojnosti državnega pravobranilstva, če s tem zakonom ni drugače določeno. IMENOVANJE DRŽAVNEGA PRAVOBRANILCA ● državne pravobranilce in pomočnike na predlog ministra za pravosodje imenuje Vlada, prej pa mora pridobiti mnenje generalnega državnega pravobranilca, za 8 let z možnostjo ponovnega imenovanja ● Generalnega državnega pravobranilca na predlog Vlade imenuje Državni zbor za 6 let z možnostjo ponovnega imenovanja. Akt o imenovanju se objavi v Uradnem listu. 22. KAKO JE RAZDELJENA DRŽAVNA UPRAVA, NAČELA DRŽAVNE UPRAVE Ustava določa: Organizacijo uprave, njene pristojnosti in način imenovanja njenih funkcionarjev ureja zakon. Upravni organi opravljajo svoje delo samostojno v okviru in na podlagi ustave in zakonov. Proti odločitvam in dejanjem upravnih organov in nosilcev javnih pooblastil je zagotovljeno sodno varstvo pravic in zakonitih interesov državljanov in organizacij. Zaposlitev v upravnih službah je mogoča samo na temelju javnega natečaja, razen v primerih, ki jih določa zakon. Vlada je hkrati vrh izvršilne funkcije in najvišji organ državne uprave. V prvem pogledu je vlada obrnjena nasproti parlamentu, v drugem pa nasproti državni upravi. Kot kolegijsko telo je vlada sestavljena iz ministrov, ki imajo dvojno vlogo - na eni strani so člani vlade kot kolegijskega organa, na drugi strani pa so predstojniki ministrstev. Ministri vodijo posamezne upravne organe, lahko pa so v vladi tudi ministri, ki nimajo upravnega resorja (t.i. ministri brez listnice) in so navadno zadolženi za splošna politična vprašanja. Na podlagi določbe 121. čl. ustave opravljajo naloge (državne) uprave neposredno ministrstva. Upravne naloge opravljajo ministrstva in upravni organi na delovnih področjih, ki jih določa Zakon o državni upravi. V zvezi z državno upravo pa obstajajo tudi nekatere splošne in skupne zadeve, ki zadevajo celotno državno upravo (npr. zaposlovanje, sistem javnih uslužbencev, usposabljanje, izpopolnjevanje in izobraževanje, organizacija, informacijska podpora), ki jih ureja ministrstvo, pristojno za javno upravo. Za take splošne zadeve državne uprave je na podlagi 31. čl. ZDU pristojno Ministrstvo za javno upravo, ki opravlja naloge na področjih javne uprave, sistema javnih uslužbencev in plačnega sistema v javnem sektorju. Funkcije državne uprave se na lokalni ravni pri nas praviloma opravljajo v splošnih teritorialnih upravnih enotah. Upravne enote opravljajo upravne naloge, ki jih je zaradi njihove narave treba organizirati teritorialno. Ustanovljene so za dekoncentrirano opravljanje nalog praviloma za vsa ministrstva oziroma za vse upravne naloge, razen za tiste, ki so izrecno izključene. Vsako ministrstvo torej ne določi svoje posebne teritorialne organiziranosti. Izjeme, ki so danes uveljavljene v posebnih zakonih, so npr. področja obrambe in zaščite ter geodetske službe. Na slednjih področjih ministrstva sama določijo na podlagi zakona svojo teritorialno organiziranost glede na svoje potrebe in naloge. Taka rešitev, da posamezno ministrstvo določi svojo organiziranost, je možna le pri zadevah, kjer ni potrebna koordinacija z drugimi upravnimi področji. To so v teoriji imenovane funkcionalne upravne enote, ki so ustanovljene glede na posebne potrebe, posebnosti opravljanja nalog, posebno koncentracijo nalog (npr. ob meji ipd.). Upravne enote notranje niso enovite, ampak so glede na opravljanje nalog na različnih področjih (npr. notranje zadeve, okolje in prostor, kmetijstvo) notranje razdeljena na notranje organizacijske enote. Upravno enoto vodi načelnik, ki izdaja odločbe v upravnem postopku na 1. stopnji. Načelnik nadalje predstavlja upravno enoto, koordinira delo notranjih organizacijskih enot, zagotavlja opravljanje strokovnih in drugih nalog, ki so skupne vsem notranjim organizacijskim enotam, skrbi za sodelovanje z lokalnimi skupnostmi z območja upravne enote in opravlja druge naloge v zvezi z delovanjem upravne enote. Izvršilno funkcijo oblasti izvaja vlada kot politični del, uprava pa kot strokovni del izvršilne oblasti. NAČELA DRŽAVNE UPRAVE - načelo zakonitosti - načelo strokovnosti, politične nevtralnosti in nepristranskosti - načelo decentralizacije - hierarhična struktura - javnost dela, transparentnost
23. PRIMER ORGANA V SESTAVI Policija - organ v sestavi MNZ Inšpektorat za okolje - organ v sestavi MOP Inšpektorat za delo - organ v sestavi MDDSZ Carinska uprava RS - organ v sestavi MF Davčna uprava RS - organ v sestavi MF Uprava za izvrševanje kazenskih sankcij - organ v sestavi MP Generalštab Slovenske vojske - organ v sestavi MORS Urad za varstvo konkurence - organ v sestavi MG Urad za varstvo potrošnikov - organ v sestavi MG Tržni inšpektorat RS - organ v sestavi MG Urad za intelektualno lastnino - organ v sestavi MG 24. ALI STA ODVETNIŠTVO IN NOTARIAT OMENJENA V USTAVI IN ČEMU SLUŽITA Ja, Ustava določa v istem členu določa: Odvetništvo je kot del pravosodja samostojna in neodvisna služba, ki jo ureja zakon. Notariat je javna služba, ki jo ureja zakon. NOTARIAT Notariat nudi subjektom, ki se nanj obrnejo, določeno pravno strokovno pomoč. Razlika med funkcijo notariata in funkcijo odvetništva je zlasti v tem, da notariat praviloma ne sodeluje neposredno v sodnih oziroma drugih uradnih postopkih, ampak da svojo vlogo praviloma odigra že pred uvedbo postopka. To svojo vlogo pa odigra na način, ki omogoča čim lažje in hitrejše razreševanje sporov, kolikor do njih pride oziroma čim enostavnejše ugotavljanje določenih pravno pomembnih dejstev. Za notariat je namreč značilno, da je njegovo delovanje vezano na zelo podrobna formalna pravila, zaradi katerih je listine, ki jih sestavljajo notarji, po zakonu treba šteti za javne listine. Poleg sestavljanja javnih listin in potrjevanja določenih pravno pomembnih dejstev je poglavitna funkcija notariata tudi hramba določenih vrst notarskih listin. V okviru pooblastil, ki jih ima notariat kot javna služba, določa Zakon o notariatu notarjem 3 vrste pristojnosti: 1. Sestavljanje javnih listin o pravnih poslih, o izjavah volje ali o dejstvih, iz katerih izvirajo pravice. O vrstah javnih listin, ki jih sestavljajo notarji, ter o njihovem pomenu smo govorili že v točki 9.1. (notarski zapisi, notarski zapisniki in notarska potrdila). 2. Hramba listin - gre predvsem za hrambo listin, ki jih je sestavil notar v obliki notarskih zapisov, torej listin o sklenjenih pravnih poslih (npr. kupnih ali darilnih pogodbah glede nepremičnin, pogodbah o ustanovitvi gospodarskih družb itd.) ali o enostranskih izjavah volje (npr. oporokah, izjavljenih pred notarjem). Hramba takšnih listin pri notarju je pod pogoji, ki jih določa zakon, obvezna. Poleg navedenih vrst listin pa notarji na zahtevo strank prevzemajo v hrambo tudi druge listine. Od strank prevzemajo po njihovem pooblastilu tudi denar in vrednostne papirje zaradi izročitve tretjim osegbam ali državnim organom. 3. Opravljanje določenih zadev po nalogu sodišč (npr. delno ali celotno vodenje zapuščinskih postopkov ipd.), če zakon sodišča pooblašča, da notarjem take zadeve lahko odstopijo. Takšna pooblastila so v zakonodaji Republike Slovenije še zelo ozka. Zasebna pooblastila Poleg navedenih zadev, ki jih torej notar opravlja v okviru javnih pooblastil notariata, pa sme notar na zahtevo strank: 1. sestavljati zasebne listine; 2. zastopati strank kot pooblaščenec v nepravdnih zadevah pred sodišči in v nespornih stvareh pred drugimi državnimi organi, če so zadeve v neposredni zvezi s kakšno notarsko listino, sestavljeno pri njem. V teh primerih ima notar pravice in dolžnosti ter odgovarja kot odvetnik. Te zadeve torej notar lahko opravlja le, če so na določen način povezane z opravljanjem notariata, ne pa od tega neodvisno. Gre torej za neke vrste akcesorno dejavnost notarja, ne pa za del njegovih notarskih pristojnosti. Med obvezne pristojnosti notarjev spada tudi potrjevanje dejstev in izjav. Eno od takih dejstev oziroma izjav je menični protest, to je posebno dejanje, ki ga mora menični upravičenec storiti v primeru, ko menična obveznost ni izpolnjena na dan zapadlosti, če hoče ohraniti meničnopravno varstvo. Za menične proteste so bila do uvedbe notariata pristojna sodišča, sedaj pa je zanje pristojen notar. Enako velja tudi za proteste čekov. Notarske zapise sme sestavljati samo notar. Druge posle notarja pa sme namesto notarja, pri katerem je zaposlen, opravljati tudi notarski kandidat. Imenovanje notarjev ● imenuje ga minister za pravosodje, ki predhodno pridobi mnenje Notarske zbornice ● razpis prostega notarskega mesta ● trajno
Le prvih 30 notarjev je po prehodni določbi Zakona o notariatu imenoval državni zbor. Imenovanje za notarja časovno ni omejeno in notar sme opravljati notariat, dokler ni razrešen. Ne more pa opravljati notariata notar, ki je izvoljen ali imenovan v poklicno državno funkcijo, in sicer za čas, ko opravlja takšno funkcijo (mirovanje poslovanja). Prav tako ne more opravljati notariata notar, ki mu je bila izrečena kazen zapora v trajanju do 6 mesecev, ali notar, ki mu je bila izrečena začasna prepoved opravljati notariat zaradi uvedbe disciplinskega postopka. Notarski kandidat je diplomirani pravnik, ki izpolnjuje z zakonom določene pogoje in ki se zaradi pridobitve pogojev za samostojno opravljanje notariata usposablja pri notarju. Notarski kandidat lahko začne opravljati prakso v notariatu šele, ko je na predlog notarja vpisan v imenik notarskih kandidatov, ki ga vodi Notarska zbornica Slovenije. Notarska listina, notarski zapis Bistvena razlika med tem, ali je določeni pravni posel sklenjen v obliki notarske listine, torej javne listine, ali v obliki zasebne listine (navadne kupne pogodbe, ki jo napišeta prodajale in kupec oziroma po njunem naročilu odvetnik), je v dokazni moči ene ali druge vrste listine. Tako v sodnih kot v upravnih postopkih ima javna listina drugačno dokazno moč kot zasebna listina. Pri javni listini se namreč resničnost tistega, kar je v listini zapisano, domneva. Mogoče je sicer tudi dokazovati, da vsebina javne listine ni resnična, vendar je dokazno breme, to je dolžnost zatrjevanja dejstev in predložitve dokazil, v takem primeru vedno na strani tiste stranke v postopku, ki resničnosti vsebine javne listine ugovarja. Pri zasebni listini pa se resničnost tistega, kar je v njej zapisano, ne domneva, in organ resničnost dejstev, ki se dokazujejo z zasebno listino, presoja prosto, torej brez slehernih zakonskih domnev. Poleg navedene lastnosti notarskih listin ima določena vrsta notarskih listin, to so notarski zapisi, po zakonu o notariatu lahko tudi lastnost izvršilnega naslova. To pomeni, da je mogoče obveznost, da se nekaj stori ali dopusti, (npr. plačati določeno terjatev, dopustiti služnost poti itd.), prisilno izvršiti v sodnem izvršilnem postopku brez predhodnega pravdanja. S tem se stranke pravnega posla, s katerim je bila ustanovljena takšna obveznost, lahko izognejo sodnemu postopku, v katerem bi šele morale doseči izvršilni naslov (sodbo ali morebitno sodno poravnavo), kar je običajno dolgotrajno in drago. Pomembna pa je tudi mednarodna pravna veljava notarskih listin. Zakon namreč določa, da ima ob pogoju vzajemnosti notarska listina, izdana v tuji državi, v Republiki Sloveniji enako pravno veljavo kot notarska listina, izdana po Zakonu o notariatu. RAZLIKA MED NOTARIATOM IN ODVETNIŠTVOM Notariat je v ustavi in v Zakonu o notariatu opredeljen kot javna služba. Javnost te službe je v tem, da: ● notarje imenuje in razrešuje minister za pravosodje, ● imajo listine, ki jih sestavljajo notarji, javnopravni značaj, ● notar ne sme odkloniti poslovanja nobeni stranki, razen v primerih, ko so za to podani razlogi, izrecno določeni z zakonom. Čeprav je notariat javna služba, pa to ne pomeni, da bi ga notarji opravljali v imenu in za račun države. Notarji namreč opravljajo notariat kot svoboden poklic, torej v svojem imenu in za svoj račun. Notarske storitve morajo torej naročniki plačati sami in to po tarifi, ki jo določa Notarska zbornica Slovenije s soglasjem ministra za pravosodje. Ker je notariat javna služba, je poslovanje notarjev zakonsko zelo strogo urejeno. Notar torej ni pri opravljanju svojega poklica neodvisen v takšnem smislu, kot je neodvisen odvetnik. Notar mora biti pri svojem delovanju sicer nepristranski. Po svoji funkciji in vsebini dela je namreč za notariat tako kot za odvetništvo značilno, da nudi subjektom, ki se nanj obrnejo, določeno pravno strokovno pomoč. Razlika med funkcijo notariata in funkcijo odvetništva je zlasti v tem, da notariat praviloma ne sodeluje neposredno v sodnih oziroma drugih uradnih postopkih, ampak da svojo vlogo praviloma odigra že pred uvedbo postopka. Poleg navedenih zadev, ki jih torej notar opravlja v okviru javnih pooblastil notariata, pa sme notar na zahtevo strank sestavljati tudi zasebne listine. Enako kot odvetništvo praviloma lahko opravljajo samo odvetniki, tako sme tudi notariat samostojno opravljati samo osebe, ki je imenovana za notarja. ODVETNIŠTVO Odvetniki: Pravica opravljati odvetniški poklic se pridobi z vpisom v imenik odvetnikov, kamor se vpisujejo tudi odvetniške družbe. Odvetnik je lahko, kdor izpolnjuje naslednje pogoje: 1. da je državljan Republike Slovenije, 2. da je poslovno sposoben,
3. da ima v Republiki Sloveniji pridobljen naslednji strokovni naslov ali je končal enakovredno izobraževanje v tujini, priznano v skladu z zakonom, ki ureja priznavanje in vrednotenje izobraževanja: - strokovni naslov univerzitetni diplomirani pravnik, - strokovna naslova diplomirani pravnik (UN) in magister prava, - strokovni naslov magister prava na podlagi enovitega magistrskega študijskega programa, 4. da je opravil pravniški državni izpit, 5. da ima štiri leta praktičnih izkušenj kot univerzitetni diplomirani pravnik, od tega najmanj eno leto po opravljenem pravniškem državnem izpitu pri odvetniku ali odvetniški družbi, na sodišču, državnem tožilstvu, državnem pravobranilstvu ali notariatu, v rednem delovnem razmerju, sklenjenim s pogodbo o zaposlitvi s polnim delovnim časom, 6. da aktivno obvlada slovenski jezik, 7. da je vreden zaupanja za opravljanje odvetniškega poklica (Ni vreden zaupanja za opravljanje odvetniškega poklica, kdor je bil obsojen za kaznivo dejanje, zaradi katerega je moralno nevreden za opravljanje odvetniškega poklica, ali kdor se obnaša tako, da je mogoče na podlagi njegovega ravnanja utemeljeno sklepati, da ne bo pošteno in vestno opravljal odvetniškega poklica.) 8. da ima opremo in prostore, ki so potrebni in primerni za opravljanje odvetniškega poklica, 9. da je opravil preizkus iz poznavanja zakona, ki ureja odvetništvo, odvetniške tarife in Kodeksa odvetniške poklicne etike pri Odvetniški zbornici Slovenije. Odvetniški kandidat izpolnjuje vse pogoje za vpis v imenik odvetnikov, razen pogoja najmanj štiriletnih praktičnih pravniških izkušenj, in ima pristanek odvetnika oziroma odvetniške družbe, pri kateri bo zaposlen. Zato odvetniški kandidat ne more nadomeščati odvetnika pri zastopanju stranke pred Vrhovnim sodiščem Republike Slovenije in Ustavnim sodiščem Republike Slovenije. Odvetniški kandidat tudi ne sme opravljati odvetniškega poklica v svojem imenu, ampak ga opravlja le v imenu odvetnika, pri katerem je zaposlen. Odvetniški kandidat lahko začne opravljati delo v odvetniški pisarni, ko je vpisan v imenik odvetniških kandidatov, ki ga vodi zbornica. Odvetniški pripravnik je oseba, ki se pri odvetniku šele usposablja za pridobitev pravice opravljati pravniški državni izpit na podlagi pogodbe o zaposlitvi. Zato seveda ne sme samostojno in v svojem imenu opravljati odvetniškega poklica. Odvetniški pripravnik lahko pri zastopanju strank pred državnimi organi pa tudi sicer nadomešča odvetnika le v mejah zakona. To pomeni, da pripravnik lahko nadomešča le odvetnika, v katerega pisarni dela, in to le v tistih postopkih, za katere zakon nadomeščanje odvetnika po pripravniku izrecno dovoljuje. Odvetniški pripravnik lahko začne opravljati prakso pri odvetniku, ko je vpisan v imenik odvetniških pripravnikov. 25. NADZOR NAD UPRAVNIMI ENOTAMI Nadzor nad upravnimi enotami opravlja resorno ministrstvo, v določenih zadevah tudi Ministrstvo za javno upravo. Ministrstva, v katerih delovno področje sodijo zadeve (resorno ministrstvo), ki jih opravlja upravna enota, imajo naslednje pristojnosti, da: • dajejo upravnim enotam usmeritve, strokovne napotke in drugo strokovno pomoč za izvrševanje nalog iz svoje pristojnosti • dajejo upravnim enotam obvezna navodila za izvrševanje nalog s svojih upravnih področij • spremljajo organizacijo dela v upravni enoti oziroma v ustrezni notranji organizacijski enoti, usposobljenost uslužbencev za opravljanje nalog in učinkovitost dela pri reševanju upravnih stvari • nadzorujejo izvrševanje upravnih nalog v upravni enoti Ministrstvo, v katerega delovno področje spadajo zadeve, ki jih opravlja upravna enota, opravlja s svojega delovnega področja nadzorstvo nad izvrševanjem nalog upravne enote. V skladu z 52. čl. ZDU ministrstvo, pristojno za določeno upravno področje (npr. notranje zadeve, kmetijstvo, varstvo okolja), odloča o pritožbi zoper odločbo ali drug posamični akt, ki ga je v upravnih stvareh na prvi stopnji izdala upravna enota. Nekatere pristojnosti v zvezi z upravno enoto ima tudi Ministrstvo za upravo. To ministrstvo nadzoruje organizacijo dela in učinkovitost državne uprave, daje upravni enoti usmeritve in navodila za izboljšanje organizacije, učinkovitosti in kakovosti dela, usklajuje reševanje kadrovskih, finančnih, prostorskih in drugih podobnih vprašanj v zvezi z delom upravnih enot. Prav tako pa spremlja usposobljenost delavcev na delovnih mestih, kjer se ne opravljajo upravne naloge iz delovnih področij drugih ministrstev. Če upravna enota ne izpolnjuje nalog iz pristojnosti ministrstva oziroma jih ne izpolnjuje pravilno ali pravočasno, mora pristojno ministrstvo opozoriti načelnika upravne enote in mu naložiti, da zagotovi izvrševanje nalog oziroma da odpravi ugotovljene nepravilnosti v določenem roku. Če načelnik ne ravna v skladu z opozorilom ministrstva, sta možni dve aktivnosti pristojnega ministrstva, odvisno od posledic neizvajanja nalog. Ministrstvo lahko samo neposredno opravi nalogo. V primeru, ko pa bi utegnile nastati škodljive posledice za življenje ali zdravje ljudi, za naravno oziroma življenjsko okolje ali premoženje, pa pristojno ministrstvo mora neposredno opraviti posamezno nalogo.
26. LOKALNA SAMOUPRAVA Temeljna lokalna samoupravna skupnost je občina. Ustava določa, da se lokalna samouprava uresničuje v občinah in drugih lokalnih skupnostih. OBČINA Občina je samoupravna lokalna skupnost. Območje občine obsega naselje ali več naselij, ki so povezana s skupnimi potrebami in interesi prebivalcev. Občina se ustanovi z zakonom po prej opravljenem referendumu, s katerim se ugotovi volja prebivalcev na določenem območju. Zakon tudi določi območje občine. MESTNA OBČINA Mesto lahko dobi po postopku in ob pogojih, ki jih določa zakon, status mestne občine. Mestna občina opravlja kot svoje tudi z zakonom določene naloge iz državne pristojnosti, ki se nanašajo na razvoj mest. DELOVNO PODROČJE SAMOUPRAVNIH LOKALNIH SKUPNOSTI V pristojnost občine spadajo lokalne zadeve, ki jih občina lahko ureja samostojno in ki zadevajo samo prebivalce občine. Država lahko z zakonom prenese na občine opravljanje posameznih nalog iz državne pristojnosti, če za to zagotovi tudi potrebna sredstva. V zadevah, ki jih je na organe lokalne skupnosti prenesla država, opravljajo državni organi tudi nadzor nad primernostjo in strokovnostjo njihovega dela. Občina samostojno opravlja lokalne zadeve javnega pomena (izvirne naloge), ki jih določi s splošnim aktom občine ali so določene z zakonom. Za zadovoljevanje potreb svojih prebivalcev občina zlasti: ● upravlja občinsko premoženje ● omogoča pogoje za gospodarski razvoj občine in v skladu z zakonom opravlja naloge s področja gostinstva, turizma in kmetijstva ● ustvarja pogoje za: ○ gradnjo stanovanj in skrbi za povečanje najemnega socialnega sklada stanovanj, ○ izobraževanje odraslih, ki je pomembno za razvoj občine in za kvaliteto življenja njenih prebivalcev … Možnosti prenosa posameznih nalog iz državne pristojnosti na lokalne skupnosti določa že 140. člen Ustave, ki določa tri pogoje za tak prenos nalog: • potrebno je soglasje lokalne samoupravne skupnosti • država mora zagotoviti sredstva • prenos je treba izvršiti z zakonom S predhodnim soglasjem občine lahko država z zakonom prenese na občino opravljanje posameznih nalog iz državne pristojnosti (prenesene naloge). Za predhodno soglasje se šteje, če je občina pri državnem zboru vložila pobudo za opravljanje posameznih nalog iz državne pristojnosti. Merilo oziroma razlogi za prenos so racionalnejše in učinkovitejše izvajanje nalog v občini, še zlasti na področjih: • izvajanja nalog na področju posegov v prostor in graditve objektov ter geodetske službe • zagotavljanja javne mreže gimnazij, srednjih in poklicnih šol • javne zdravstvene službe na sekundarni ravni • urejanja javnega primestnega prometa SPLOŠNI AKTI OBČINE Občina sprejme statut občine, ki določa: • temeljna načela za organizacijo in delovanje občine, • oblikovanje in pristojnosti občinskih organov razen glede organov občinske uprave, • način sodelovanja občanov pri sprejemanju odločitev v občini, • druga vprašanja skupnega pomena, ki jih določa zakon (64. člen). Zadeve iz svoje pristojnosti ureja občina z odloki, odredbami, pravilniki in navodili, zadeve iz prenesene pristojnosti pa z odloki in drugimi predpisi, določenimi z zakonom. O upravnih stvareh iz občinske pristojnosti odloča na 1. stopnji občinska uprava, na 2. stopnji pa župan, če zakon ne določa drugače. O pritožbah zoper odločbe organa skupne občinske uprave odloča župan občine, v katere krajevno pristojnost zadeva spada, če zakon ne določa drugače.
Župan lahko zadrži objavo splošnega akta občine, če meni, da je ta neustaven ali nezakonit in občinskemu svetu predlaga, naj o njem ponovno odloči na prvi naslednji seji. Pri tem mora navesti razloge za zadržanje. Če občinski svet vztraja pri svoji odločitvi, se splošni akt objavi, župan pa lahko vloži zahtevo za oceno njegove skladnosti z ustavo in zakonom pri Ustavnem sodišču. Po določilih Zakona o lokalni samoupravi lahko občani na referendumu odločajo o vprašanjih, ki so vsebina splošnih aktov občine, razen o proračunu in zaključnem računu občine ter o splošnih aktih, s katerimi se v skladu z zakonom predpisujejo občinski davki in druge dajatve. Referendum se opravi kot naknadni referendum, na katerem občani potrdijo ali zavrnejo sprejeti splošni akt občine ali njegove posamezne določbe. DOHODKI OBČINE Občina se financira iz lastnih virov. Občinam, ki zaradi slabše gospodarske razvitosti ne morejo v celoti zagotoviti opravljanja svojih nalog, država v skladu z zakonsko določenimi načeli in merili zagotovi dodatna sredstva. 27. ALI ŽE IMAMO POKRAJINE Ne, je pa bila zadnja sprememba ustave leta 2006 namenjena prav ustvarjanju pravne podlage za ustanovitev pokrajin. 143: Pokrajina je samoupravna lokalna skupnost, ki opravlja lokalne zadeve širšega pomena in z zakonom določene zadeve regionalnega pomena. Pokrajine se ustanovijo z zakonom, s katerim se določi tudi njihovo območje, sedež in ime. Zakon sprejme državni zbor z 2/3 večino glasov navzočih poslancev. V postopku za sprejem zakona mora biti zagotovljeno sodelovanje občin. Država z zakonom prenese na pokrajine opravljanje posameznih nalog iz državne pristojnosti, mora pa jim za to zagotoviti potrebna sredstva. 28. NADZOR NAD OBČINAMI, KDO NADZORUJE OBČINE, VSE V ZVEZI Z IZVIRNIMI IN PRENESENIMI PRISTOJNOSTMI Določbe o razmerju med vlado in ministri oziroma ministrstvi so zajete zlasti v Zakonu o vladi in Zakonu o državni upravi. Zakon o vladi v 5. čl. tako določa, da vlada nadzoruje delo ministrstev, jim daje usmeritve za izvajanje politike in izvrševanje zakonov, drugih predpisov in splošnih aktov ter skrbi, da ministrstva usklajeno izvršujejo svoje naloge. Razmerja med upravo in organi lokalnimi skupnostmi je pomembno zlasti glede nadzora. To je urejeno v Zakonu o državni upravi. Nadzor je razmejen v dve vrsti: - v prvem primeru gre za izvirne pristojnosti lokalnih skupnosti, - v drugem primeru za prenešene državne pristojnosti na lokalne skupnosti. V primeru izvirnih pristojnosti lokalnih skupnosti lahko pristojno ministrstvo izvaja le nadzor nad zakonitostjo dela organov lokalnih skupnosti tako, da nadzorujejo zakonitost splošnih in posamičnih aktov, ki jih izdajo organi lokalnih skupnosti. ● Splošni akt: Pristojno ministrstvo pa mora opozoriti organ lokalne skupnosti, ki je izdal akt, ki ni v skladu z ustavo in zakonom in mu ponuditi rešitve. Če organ lokalne skupnosti predpisa ne uskladi, lahko pristojno ministrstvo predlaga vladi začetek postopka pred ustavnim sodiščem za oceno skladnosti predpisa lokalne skupnosti z ustavo ali zakonom. Ministrstvo torej ne more samo neposredno poseči v predpis. ● Konkretni akt: pristojnost ministrstva se konča že pri opozorilu, saj lokalna skupnost sama presoja znotraj lokalne skupnosti. V zvezi s prenešenimi državnimi pristojnostmi, ko torej lokalne skupnosti odločajo v zadevah iz državne pristojnosti, pa lahko pristojna ministrstva, vsako na svojem področju, opravljajo nadzorstvo nad zakonitostjo posamičnih upravnih aktov organov lokalnih skupnosti, kadar ti odločajo v upravnih stvareh iz državne pristojnosti. O pritožbi odloča ministrstvo, pristojno za ustrezno področje. V tem primeru je razmerje med ministrstvom in lokalno skupnostjo smiselno enako kot med ministrstvom in upravno enoto, če bi izvajala omenjene naloge. Pristojna ministrstva pa v primeru prenešenih državnih pristojnosti opravljajo tudi nadzorstvo nad primernostjo in strokovnostjo dela. V tem okviru lahko pristojno ministrstvo da obvezno navodilo za organizacijo služb in sistemizacijo delovnih mest za opravljanje nalog iz državne pristojnosti ter daje obvezna navodila za opravljanje nalog iz državne pristojnosti. Prav tako lahko pristojno ministrstvo glede prenešenih nalog zahteva poročila, obvestila, mnenje in podatke ter njihovo obvezno sodelovanje. V primerih, ko organi lokalne skupnosti ne izvršujejo nalog iz državne pristojnosti, mora ministrstvo organ na to opozoriti in mu z odločbo naložiti, da zagotovi izvrševanje nalog v določenem roku. V primerih, ko pa organi lokalne skupnosti ne opravljajo prenešenih nalog pravočasno in pravilno, mora pristojno ministrstvo opozoriti organ na nepravilnosti ter mu določiti rok in način za odpravo. Če organ lokalne skupnosti kljub opozorilu ne izvršuje oziroma nepravočasno izvršuje naloge, lahko ministrstvo na stroške lokalne skupnosti samo opravi nalogo. Ministrstvo pa
mora opraviti tako nalogo, če bi zaradi opustitve naloge utegnile nastati škodljive posledice za življenje ali zdravje ljudi, za naravno oziroma življenjsko okolje ali premoženje. V skrajnem primeru lahko pride do odvzema prenešenih nalog in njihovega prenosa na upravno enoto. Predlog za odvzem posreduje vladi pristojno ministrstvo. Upravna enota pa mora opozoriti ministrstvo, če ugotovi, da organi lokalnih skupnosti pri izvajanju izvirnih ali prenesenih nalog ravnajo nezakonito.
29. NAČELO RETROAKTIVNOSTI, KDAJ JE DOVOLJENA Eno najpomembnejših načel zakonitosti je prepoved povratne veljave pravnih aktov oziroma prepoved retroaktivnosti. Ustava sicer dopušča izjemo glede povratne (retroaktivne) veljavnosti predpisa, vendar samo za zakon, ne pa za podzakonske predpise. Ustava določa, da imajo lahko povratno veljavo samo posamezne določbe zakona, in sicer le v primeru ● da to zahteva javna korist IN ● če se s tem ne posega v pridobljene pravice. Zaradi načela pravne varnosti ustava varuje pravna razmerja, ki so urejena s pravnomočno odločbo državnega organa. Ta razmerja je mogoče odpraviti, razveljaviti ali spremeniti le v primerih in po postopku, določenih z zakonom.
30. NA KAKŠEN NAČIN SE LAHKO SPREMENI USTAVA PREDLOG ZA ZAČETEK POSTOPKA Predlog za začetek postopka za spremembo ustave lahko da ● 20 poslancev državnega zbora ● vlada ali ● najmanj 30.000 volilcev O predlogu odloči Državni zbor z 2/3 večino glasov navzočih poslancev. AKT O SPREJEMU USTAVE Državni zbor sprejme akt o spremembi ustave z 2/3 večino glasov vseh poslancev. POTRDITEV SPREMEMBE USTAVE NA REFERENDUMU Državni zbor mora predlagano spremembo ustave predložiti v sprejem volilcem na referendumu, če to zahteva najmanj 30 poslancev. Sprememba ustave je na referendumu sprejeta, če zanjo glasuje večina volilcev, ki so glasovali, pod pogojem, da se glasovanja udeleži večina vseh volilcev (dvojna večina) RAZGLASITEV SPREMEMBE USTAVE Sprememba ustave začne veljati z razglasitvijo v državnem zboru.
31. PRISTOJNOSTI USTAVNEGA SODIŠČA Ustavno sodišče odloča o: 1 1 oceni ustavnosti in zakonitosti, t.j. skladnosti ● zakonov z ustavo ● zakonov in drugih predpisov z ratificiranimi mednarodnimi pogodbami in s splošnimi načeli mednarodnega prava ● podzakonskih predpisov z ustavo in z zakoni ● predpisov lokalnih skupnosti z ustavo in z zakoni ● splošnih aktov, izdanih za izvrševanje javnih pooblastil, z ustavo, zakoni in podzakonskimi predpisi 1 1 ustavnih pritožbah zaradi kršitev človekovih pravic in temeljnih svoboščin s posamičnimi akti 11 sporih glede pristojnosti ● med državo in lokalnimi skupnostmi, in med samimi lokalnimi skupnostmi ● med sodišči in drugimi državnimi organi ● med državnim zborom, predsednikom republike in vlado
odgovornosti predsednika republike, predsednika vlade ter ministrov (ustava!) v postopku ratifikacije mednarodne pogodbe izreka mnenje o njeni skladnosti z ustavo protiustavnosti aktov in delovanja političnih strank pritožbah v postopku potrditve poslanskih mandatov
32. NEODVISNOST SODSTVA Izhaja iz enega temeljnih ustavnih načel - načela delitve oblasti. Izvršilna oblast ne sme dobiti prevladujočega vpliva na sodno oblast, zakonodajna veja oblasti pa ne sme imeti neposrednega vpliva na sodno vejo, kar pomeni, da isti organ (parlament) ne sme hkrati sprejemati zakonov in soditi po njih. Za sodno vejo oblasti je v sistemu delitve oblasti ključnega pomena, da je neodvisna od zakonodajne in izvršilne oblasti, oziroma da je vezana zgolj na ustavo in zakon, kajti le tako je lahko institucionalno resnično zagotovljeno varstvo pravic posameznikov. Neodvisnosti sodišč seveda ne moremo pojmovati kot absolutno neodvisnost. Neodvisnost sodišč bi bila v absolutnem smislu podana le, če bi sodišča tudi sama ustvarjala pravna pravila, na podlagi katerih bi odločala v sporih, tega pa zaradi načela delitve oblasti pri nas ne poznamo. Seveda pa sodišča na zakone ali podzakonske predpise niso vezana absolutno. Če sodišče pri odločanju meni, da je zakon, ki bi ga moralo uporabiti, protiustaven, mora namreč postopek prekiniti in začeti postopek ugotavljanja skladnosti zakona z ustavo pred ustavnim sodiščem (156. člen ustave). Podzakonskega predpisa, ki ni skladen z ustavo ali z zakonom, pa sodišče ni dolžno (in tudi ne upravičeno) uporabiti, saj je pri sojenju vezano le na ustavo in zakon. Neodvisnost sodišč je torej treba pojmovati zlasti v smislu neodvisnosti pri konkretnem odločanju, pa tudi v smislu organizacijske neodvisnosti sodišč. Neodvisnost pri konkretnem odločanju sodišč zlasti pomeni, da je sodišče pri odločanju vezano samo na ustavo in zakon, torej na abstraktne pravne norme, ni pa vezano niti na mnenja, politične odločitve ali drugače izražene konkretne interese drugih državnih organov oziroma nosilcev funkcij v teh organih. Neodvisnost sodišč pri odločanju temelji na načelih, ki so specifična za uresničevanje sodne funkcije. Sodišče lahko odloča neodvisno le, če je nosilcem funkcij, to je sodnikom, zagotovljen tak položaj, v katerem lahko odločajo brez strahu zaradi posledic svoje odločitve. Ta položaj sodnikom zagotavlja načelo sodniške imunitete (134. člen ustave), načelo trajnosti sodniške funkcije (129. člen ustave) in načelo nezdružljivosti sodniške funkcije (133. člen ustave). Imuniteta namreč sodniku zagotavlja, da ga ni mogoče poklicati na odgovornost za mnenje, ki ga je dal pri odločanju v sodišču, ter da ne sme biti priprt, niti ne sme biti brez dovoljenja državnega zbora zoper njega začet kazenski postopek, če je osumljen kaznivega dejanja pri opravljanju sodniške funkcije. Trajni mandat sodniku zagotavlja izvajanje funkcije brez časovne omejitve, kar pomeni, da se mu pri odločanju ni treba ozirati na interese katerekoli osebe ali organa, ki bi v primeru časovno omejenega mandata lahko sodeloval pri odločanju o tem, ali naj bo sodnik ponovno izvoljen ali ne. Nezdružljivost sodniške funkcije s funkcijami v drugih državnih organih, v organih lokalne samouprave, v organih političnih strank ter z drugimi funkcijami in dejavnostmi, ki jih določa zakon o sodniški službi, pa sodniku zagotavlja zlasti nepristranskost v sojenju, pa tudi njegovo neodvisnost pri odločanju. Neodvisnost sodstva je v sedanji zakonodajni ureditvi zagotovljena tudi s tem, da o predlogih za izvolitev v sodniško funkcijo, o napredovanju sodnikov ter o njihovi disciplinski odgovornosti odločajo posebni organi. Pri tem ima najpomembnejšo vlogo sodni svet, ki je v ustavi opredeljen kot organ, ki ga sestavlja 11 članov. 5 članov sodnega sveta izvoli državni zbor na predlog predsednika republike, 6 članov pa izmed sebe izvolijo sodniki, ki trajno opravljajo sodniško funkcijo. Ustavna funkcija sodnega sveta je, da predlaga državnemu zboru kandidate za izvolitev v sodniško funkcijo ter da v primeru, če sodnik pri opravljanju sodniške funkcije krši ustavo ali huje krši zakon, državnemu zboru predlaga razrešitev sodnika. Sodišče lahko odloča neodvisno le, če je nosilcem funkcij, to je sodnikom, zagotovljen tak položaj, v katerem lahko odločajo brez strahu zaradi posledic svoje odločitve. Ta položaj sodnikom zagotavlja med drugim načelo trajnosti sodniške funkcije (129. člen ustave), po katerem je funkcija sodnika trajna. Zakon določa starostno mejo in druge pogoje za izvolitev ter starostno mejo, pri kateri se sodnik upokoji. Trajni mandat sodniku zagotavlja izvajanje funkcije brez časovne omejitve, kar pomeni, da se mu pri odločanju ni treba ozirati na interese katerekoli osebe ali organa, ki bi v primeru časovno omejenega mandata lahko sodeloval pri odločanju o tem, ali naj bo sodnik ponovno izvoljen ali ne. 33. ALI IMATA SODNIK IN PREDSEDNIK SODIŠČA ENAKE PRISTOJNOSTI? Ne, predsednik sodišča ima še nekatere druge pristojnosti: 1. iz področja sodne uprave ● če pride na sodišču do povečanega števila nerešenih zadev kot posledice nižje storilnosti od povprečne, mora predsednik sodišča po zakonu in Sodnem redu sprejeti program reševanja teh zadev
● pripravi letno poročilo o poslovanju posameznega sodišča. Analiza učinkovitosti in uspešnosti dela sodnikov je sestavni del letnega poročila o poslovanju sodišča ki ga predsednik sodišča posreduje neposredno pristojnemu višjemu sodišču, Vrhovnemu sodišču Republike Slovenije, sodnemu svetu in ministrstvu, pristojnemu za pravosodje. Letno poročilo okrajnega sodišča pripravi predsednik okrožnega sodišča na predlog predsednika okrajnega sodišča, ki je organizacijska enota tega sodišča. ● letni razpored sodnikov na določena pravna področja določi predsednik sodišča.. ● Predsednik sodišča pripravi predlog letnega programa dela, ki vsebuje letni izvedbeni načrt sodišča z načrtom poslovnih rezultatov in ga pošlje predsedniku neposredno višjega sodišča, sodnemu svetu, predsedniku Vrhovnega sodišča in ministru pravosodje. 2. odloča o zahtevi za izločitev sodnika 3. odloča o nadzorstveni pritožbi po Zakonu o varstvu pravice do sojenja brez nepotrebnega odlašanja Predsednika Vrhovnega sodišča Republike Slovenije imenuje državni zbor na predlog ministra za pravosodje po predhodnem mnenju sodnega sveta in občne seje Vrhovnega sodišča za dobo 6 let z možnostjo ponovnega imenovanja. Predsednike ostalih sodišč imenuje z odločbo sodni svet po predhodnem mnenju ministra za pravosodje in predsednika neposredno višjega sodišča oziroma predsednika okrožnega sodišča za imenovanje predsednika okrajnega sodišča, za dobo 6 let z možnostjo ponovnega imenovanja. 34. SODNE POČITNICE - KAKO VPLIVAJO NA POTEK ROKOV Sodišča opravljajo naroke in odločajo v času od 15. julija do 15. avgusta (sodne počitnice) samo v nujnih zadevah. Kot nujne zadeve v smislu prejšnjega odstavka se štejejo: 1. preiskave in sojenje v kazenskih zadevah, v katerih je obdolžencu odvzeta ali omejena prostost, ter v kazenskih zadevah tujcev, ki ne prebivajo v Sloveniji 2. izdaja začasne odredbe 3. nepravdne in izvršilne zadeve v zvezi z vzgojo in varstvom otrok ter preživninskimi obveznostmi 4. nepravdne zadeve o pridržanju oseb v psihiatričnih zdravstvenih organizacijah 5. menični in čekovni protesti ter menične tožbe 6. spori za objavo popravka objavljene informacije 7. popis zapustnikovega premoženja 8. zadeve prisilne poravnave in stečaja Razen v nujnih zadevah v času sodnih počitnic procesni roki ne tečejo, prav tako se ne vročajo sodna pisanja. Če je bilo sodno pisanje vročeno, začnejo teči procesni roki prvi naslednji dan, ko se iztečejo sodne počitnice. 35. ALI IMA SODIŠČE DIREKTORJA? Sodišče ima lahko direktorja, gre za dvotirni sistem upravljanja skupaj s predsednikom sodišča. Za izvrševanje zadev sodne uprave imajo lahko okrožna sodišča, višja sodišča, Upravno sodišče ter Okrajno sodišče v Ljubljani, direktorja sodišča. Posamezno okrožno sodišče ima lahko direktorja sodišča, če na višjem sodišču ni direktorja sodišča za nižja sodišča na območju tega višjega sodišča. Direktor sodišča samostojno opravlja naloge sodne uprave, ki se nanašajo na materialno, tehnično in finančno poslovanje sodišča, vodenje postopkov javnih naročil, odločanje o kadrovskih zadevah sodnega osebja, zagotavljanje varnosti na sodišču, spremljanje, analiziranje in pripravo prenove poslovnih procesov ter opravlja druge naloge sodne uprave na podlagi pooblastila predsednika pristojnega sodišča razen nalog, ki se nanašajo na opravljanje sodniške službe. Če posamezno sodišče nima direktorja, naloge iz njegove pristojnosti opravlja predsednik sodišča. Vrhovno sodišče Republike Slovenije ima generalnega sekretarja, ki je funkcionar in opravlja naloge iz prejšnjega odstavka. Direktorja sodišča imenuje in razrešuje minister za pravosodje na predlog predsednika sodišča. Položaj se pridobi z odločbo o imenovanju za dobo petih let z možnostjo ponovnega imenovanja. 36. SOJENJE BREZ NEPOTREBNEGA ODLAŠANJA - sodišča morajo izdati sodbo v razumnem roku - kaj če jo ne? (nadzorstvena pritožba, o kateri odloča predsednik sodišča, zoper njegovo odločbo pa je možna pritožba (obstaja nek izraz za to, na katerega pa sem sedaj pozabila) Zakon o sodiščih V primeru nadzorstvene pritožbe in rokovnega predloga v skladu z zakonom, ki ureja varstvo pravice do sojenja brez nepotrebnega odlašanja, lahko predsednik sodišča višje stopnje odredi sam ali na predlog ministrstva za
pravosodje pregled poslovanja sodišča v tej zadevi in o ugotovitvah, če je pregled opravljen na predlog ministra, pisno poroča ministru. Pregled poslovanja iz prejšnjega odstavka lahko predsednik sodišča višje stopnje odredi tudi na obrazložen predlog disciplinskega tožilca ali disciplinskega sodišča, ki ju določa zakon, ki ureja sodniško službo. Zakon o varstvu pravice do sojenja brez nepotrebnega odlašanja Pravna sredstva za varstvo pravice do sojenja brez nepotrebnega odlašanja po tem zakonu so: 1. nadzorstvena pritožba: pritožba s predlogom za pospešitev obravnavanja zadeve 2. rokovni predlog: predlog za določitev roka 3. zahteva za pravično zadoščenje NADZORSTVENA PRITOŽBA Če stranka meni, da sodišče nepotrebno odlaša z odločanjem, lahko pri sodišču, ki obravnava zadevo, vloži pisno nadzorstveno pritožbo, o kateri odloča predsednik sodišča. Nadzorstvena pritožba mora poleg podatkov o pritožniku in zadevi vsebovati tudi navedbo okoliščin v zvezi z zadevo, ki izkazujejo, da sodišče nepotrebno odlaša z odločanjem. Predsednik sodišča: 11 s sklepom zavrne: če je nadzorstvena pritožba glede na časovni potek reševanja zadeve, ki je naveden v nadzorstveni pritožbi, očitno neutemeljena 11 s sklepom zavrže: če nadzorstvena pritožba ne vsebuje obveznih sestavin; zoper ta sklep ni dovoljena pritožba 1 1 nemudoma zahteva, da mu sodnik posreduje poročilo o razlogih za trajanje postopka v zadevi, ki vsebuje tudi mnenje, v kakšnem roku bi lahko zadeva bila rešena (najpozneje v 15 dneh) 1 1 pošlje obvestilo stranki in zaključi obravnavanje nadzorstvene pritožbe: če sodnik pisno obvesti predsednika sodišča, da bodo v manj kot 4 mesecih od prejema nadzorstvene pritožbe opravljena ustrezna postopkovna dejanja, ki lahko učinkovito pospešijo rešitev zadeve, oziroma izdana odločba 11 s sklepom zavrne nadzorstveno pritožbo, če ugotovi, da sodišče ne odlaša nepotrebno 11 s sklepom odredi opravo določenih postopkovnih dejanj, določi rok (15 dni - 4 mesece) in rok, v katerem mora sodnik poročati o opravljenih dejanjih (zlasti v nujnih zadevah pa lahko tudi odredi njeno prednostno reševanje: če ugotovi, da sodišče nepotrebno odlaša z odločanjem v zadevi 11 odredi, da se zadeva predodeli: če ugotovi, da je do nepotrebnega odlašanja prišlo zaradi preobremenjenosti ali daljše odsotnosti sodnika. Lahko predlaga tudi dodelitev dodatnega sodnika na sodišče ali odredi izvedbo drugih ukrepov v skladu z zakonom, ki ureja sodniško službo. OMEJITEV GLEDE VLOŽITVE NADZORSTVENE PRITOŽBE IN ROKOVNEGA PREDLOGA Stranka ne sme vložiti nove nadzorstvene pritožbe niti rokovnega predloga v isti zadevi pred potekom rokov iz obvestila oziroma sklepa predsednika sodišča, če je predsednik sodišča: • poslal stranki obvestilo sodnika, da bodo v manj kot 4 mesecih od prejema nadzorstvene pritožbe opravljena ustrezna postopkovna dejanja oziroma izdana odločba • odredil rok za opravo določenih postopkovnih dejanj, v nujnih primerih pa tudi odredil njeno prednostno reševanje Stranka lahko vloži novo nadzorstveno pritožbo šele po poteku 6 mesecev od prejema sklepa, če je predsednik sodišča: • s sklepom zavrnil nadzorstveno pritožbo, če je bila očitno neutemeljena • s sklepom zavrnil nadzorstveno pritožbo, če je ugotovil, da sodišče ne odlaša nepotrebno Te omejitve ne veljajo za zadeve, v katerih je predlagan ali odrejen pripor ali predlagana začasna odredba. ROKOVNI PREDLOG Stranka lahko pri sodišču, ki obravnava zadevo, vloži rokovni predlog iz istega razloga kot nadzorstveno pritožbo, če predsednik sodišča: 1. zavrne nadzorstveno pritožbo 2. stranki na nadzorstveno pritožbo ne odgovori v 2 mesecih 3. v 2 mesecih ne pošlje obvestila sodnika, da bodo v manj kot 4 mesecih od prejema nadzorstvene pritožbe opravljena ustrezna postopkovna dejanja oziroma izdana odločba 4. v rokih iz obvestila ali sklepa predsednika sodišča niso bila opravljena ustrezna postopkovna dejanja Stranka sme vložiti rokovni predlog v 15 dneh po prejemu sklepa ali po poteku rokov iz obvestila ali sklepa predsednika sodišča. Rokovni predlog mora vsebovati enake podatke kot nadzorstvena pritožba: poleg podatkov o pritožniku in zadevi tudi navedbo okoliščin v zvezi z zadevo, ki izkazujejo, da sodišče nepotrebno odlaša z odločanjem. Za odločanje o rokovnem predlogu glede zadev pri sodišču 1. stopnje je pristojen predsednik višjega sodišča. Za odločanje o rokovnem predlogu glede zadev pri višjem sodišču ali sodišču s položajem višjega sodišča, je pristojen predsednik Vrhovnega sodišča. Za odločanje o rokovnem predlogu glede zadev pri Vrhovnem sodišču, je pristojen predsednik Vrhovnega sodišča.
Predsednik sodišča, ki obravnava zadevo, nemudoma posreduje rokovni predlog skupaj spisom zadeve in spisom nadzorstvene pritožbe predsedniku sodišča, ki je pristojen za odločanje o rokovnem predlogu. Odločanje o rokovnem predlogu Predsednik sodišča mora odločiti v 15 dneh, in sicer: 1. s sklepom zavrne: če je rokovni predlog glede na časovni potek reševanja zadeve in glede na ravnanje stranke očitno neutemeljen 2. s sklepom zavrže: če rokovni predlog ne vsebuje obveznih sestavin ali je vložen po preteku 15 dnevnega roka 3. s sklepom zavrne, če ugotovi, da sodišče ne odlaša nepotrebno 4. s sklepom odredi opravo določenih postopkovnih dejanj, določi rok (15 dni - 4 mesece) in rok, v katerem mora sodnik poročati o opravljenih dejanjih (zlasti v nujnih zadevah pa lahko tudi odredi njeno prednostno reševanje: če ugotovi, da sodišče nepotrebno odlaša z odločanjem v zadevi Smiselna uporaba določb pravdnega postopka Za odločanje o rokovnem predlogu se smiselno uporabljajo določbe zakona o pravdnem postopku glede določitve roka s strani sodišča ter sklepa in pritožbe zoper sklep, če s tem zakonom ni določeno drugače. Izključitev pritožbe Zoper sklep predsednika sodišča v zvezi z rokovnim predlogom ni dovoljena pritožba. Pristojnosti ministrstva, pristojnega za pravosodje Če je nadzorstvena pritožba vložena pri ministrstvu za pravosodje, jo minister za pravosodje odstopi predsedniku pristojnega sodišča, da jo obravnava v skladu s tem zakonom, in zahteva, da ga obvesti o ugotovitvah in o odločitvi.
37. ORGANI EU - naštej - kdo je v katerem organu, sestava - kateri organ o čem odloča 1. EVROPSKI PARLAMENT Evropski parlament je edino neposredno izvoljeno telo Evropske unije. Evropskih poslancev 751, od tega 1 predsednik parlamenta (pred Lizbonsko pogodbo 758) in zastopa državljanke in državljane Unije. Izvoljeni so vsakih 5 let v vseh 27 državah članicah in v imenu njenih 492 milijonov državljanov. Najmanjše število sedežev je po Lizbonski 6, največ pa 96 (prej 5 in 99). Slovenija je povečala število sedežev za enega in jih ima sedaj 8. Evropski parlament praviloma odloča z večino oddanih glasov. Z Lizbonsko pogodbo je tudi prvič določeno, da lahko Parlament v posebej predvidenih primerih sam, brez Sveta EU sprejemal zakonodajo, in sicer lahko s sodelovanjem Sveta po posebnem zakonodajnem postopku sprejema uredbe, direktive in sklepe. Pred Lizbonsko pogodbo je bil možen le 1. POSTOPEK SOODLOČANJA SVETA IN PARLAMENTA → Komisija posreduje predlog Svetu in Parlamentu. Parlament lahko: ● predlaga spremembe predloga Komisije ○ Svet lahko odobri te spremembe Parlamenta in sprejme akt z 2/3 večino ○ Svet ne odobri sprememb, zato sprejme skupno stališče  Parlament potrdi skupno stališče (ali molči) in akt je sprejet  Parlament zavrne skupno stališče in akt ni sprejet  Parlament predlaga spremembe skupnega stališča Svet odobri vse spremembe Parlamenta in akt sprejme z 2/3 večino (če Komisija poda odklonilno mnenje pa se zahteva soglasje) Svet ne odobri sprememb Parlamenta, oblikuje se Spravni odbor Sveta in parlamenta - Spravni odbor oblikuje skupno besedilo, ki ga mora sprejeti Svet z 2/3 večino in Parlament z absolutno večino, sicer akt ni sprejet ● ne predlaga sprememb predloga Komisije ○ Svet sprejme akt z 2/3 večino ○ Svet ne sprejme akta. 2. POSTOPEK PRIVOLITVE → sprejema Svet, vendar potrebuje privolitev Parlamenta 3. POSTOPEK POSVETOVANJA → akt sprejema Svet, Parlament mora dati neobvezujoče mnenje. 4. SVET SPREJME AKT SAM → na začetku pravilo, zdaj vse bolj redko 5. KOMISIJA SPREJME AKT SAMA → zelo redko Parlament je dejavno udeležen pri pripravi zakonodaje, ki vpliva na vsakodnevno življenje državljanov Evropske unije, kot je na primer zakonodaja o varstvu okolja, pravicah potrošnikov, enakih možnostih, prometu in prostem pretoku delavcev, kapitala, storitev in blaga. Parlament je skupaj s Svetom pristojen tudi za letni proračun Evropske unije. 2. EVROPSKA KOMISIJA Njena temeljna naloga je priprava in izvrševanje skupnih politik EU. Komisijo sestavlja 27 komisarjev, po en komisar iz vsake države članice. Komisarji pokrivajo posamezna področja, podobno kot ministri. Svojo funkcijo morajo opravljati strokovno in neodvisno, v interesu EU, ne pa v interesu svoje države. Oblikovanje Komisije poteka tako, da Svet EU v sestavi voditeljev držav ali vlad držav članic s kvalificirano večino predlaga kandidata za predsednika ter kandidate za člane Komisije (s katerimi se mora strinjati tudi kandidat za predsednika Komisije). Evropski parlament najprej potrdi imenovanje predsednika, zatem pa še predsednika in druge člane kot celoto, dokončno pa jih imenuje Svet EU s kvalificirano večino. Pred potrditvijo v Evropskem parlamentu je kandidat za komisarja zaslišan, na plenarnem zasedanju pa predstavi svoj program. Člani Komisije se imenujejo za dobo 5 let, pred tem pa jim lahko preneha funkcija zaradi odstopa, smrti ali razrešitve. Komisijo vodi in njeno delo usklajuje predsednik, posamezni komisarji pa vodijo različne resorje, podobno kot ministri. Predsednik vsako leto predstavi zakonodajni organ Evropskemu parlamentu ter poda mnenje o razmerah v Uniji.
Komisija izvaja izvršilno funkcijo, delno tudi zakonodajno funkcijo. V redkih primerih ima izključno pravico in dolžnost zakonodajne iniciative. Lahko tudi sama izdaja zakonodajne akte, Komisija pripravi predhodni predlog proračuna EU. V okviru svoje izvršilne funkcije skrbi za izvajanje zakonodaje in proračuna ter izvaja pristojnosti za izvajanje predpisov Sveta, ki jih ta prenese nanjo. V tem okviru lahko izdaja zakonodajne akte, vendar le na podlagi pooblastila Sveta. Komisija tudi skrbi za pravilno uresničevanje evropske zakonodaje, pri čemer lahko v primeru kršitve začne tudi postopek proti državi članici pred sodiščem Evropskih skupnosti. Poleg teh nalog Komisija upravlja finance in predstavlja ter zastopa EU v tretjih državah in v mednarodnih organizacijah. Z Lizbonsko pogodbo se njen položaj in vloga nista bistveno spremenili, najpomembnejša sprememba pa je postopno zmanjševanje števila komisarjev (do 2014 v razmerju 2/3 komisarjev za vse države članice). Države članice bodo s svojimi komisarji krožile po sistemu, ki ga bo vzpostavil Svet po načelu enakopravnega obravnavanja članic. 3. SVET EVROPSKE UNIJE (prej Svet ministrov) Svet Evropske unije (Council of European Union) je glavni zakonodajni organ in zastopa interese držav članic. V njem so zastopane vlade držav članic EU in je najpomembnejša ustanova v procesu sprejemanja odločitev Evropske unije. Svet EU sestavljajo ministri držav članic. Sedež ima v Bruslju. Svet skupaj z Evropskim parlamentom sprejema evropsko zakonodajo in potrjuje proračun Evropske unije, usklajuje širše gospodarske in socialne politike držav članic, sklepa mednarodne sporazume med Evropsko unijo in drugimi državami članicami ali mednarodnimi organizacijami, na podlagi smernic Evropskega sveta razvija skupno zunanjo in varnostno politiko Unije ter usklajuje sodelovanje med nacionalnimi sodišči in policijskimi organi v kazenskih zadevah. Vsaka država članica predseduje Svetu po 6 mesecev, in sicer na podlagi sistema menjave. Naloge Sveta so sprejemanje odločitev in usklajevanje. ● Svet izvaja zakonodajna pooblastila, in sicer najpogosteje v postopku soodločanja z Evropskim parlamentom ● Svet zagotavlja usklajevanje splošnih gospodarskih politik držav članic ● Svet opredeljuje in izvaja skupno zunanjo in varnostno politiko na podlagi smernic, ki jih opredeli Evropski svet ● Svet v imenu Skupnosti in Unije sklepa mednarodne pogodbe med Skupnostmi oz. Unijo in eno ali več državami ali mednarodnimi organizacijami ● Svet zagotavlja usklajevanje dejavnosti držav članic in sprejema ukrepe na področju policijskega in pravosodnega sodelovanja v kazenskih zadevah ● Svet in Evropski parlament skupaj sestavljata proračunski organ, ki sprejema proračun Skupnosti Z Lizbonsko pogodbo se povečuje število primerov odločanja s kvalificirano večino, ki postaja pravilo. Uveden je institut dvojne večine (ki je v bistvu trojna): ● najmanj 55 % članov Sveta, ki tvori najmanj 15 članov ● ki predstavljajo države članice, ki imajo skupaj najmanj 65% prebivalcev Unije Manjšina, ki lahko prepreči sprejetje odločitve, predstavlja najmanj 4 člane Sveta, sicer se šteje, da je kvalificirana večina dosežena. 55% prebivalstva (od leta 2014 75%) lahko nasprotuje sprejemu akta, Svet pa mora o zadevi razpravljati o zadevi in storiti vse, da v razumnem roku sprejme zadovoljivo rešitev. Svet se sestaja v 9 različnih sestavah: Splošne zadeve in zunanji odnosi, Ekonomske in finančne zadeve, Sodelovanje na področjih pravosodja in notranjih zadev, Zaposlovanje, socialna politika, zdravje in varstvo potrošnikov, Konkurenčnost, Promet, telekomunikacije in energija, Kmetijstvo in ribištvo, Okolje, Izobraževanje, mladina in kultura. Akti Sveta Akti Sveta so lahko sprejeti v obliki uredbe, direktive, odločbe, sklepa, skupnega ukrepa, skupnega stališča, priporočila ali mnenja. Svet lahko sprejema tudi zaključke, izjave in resolucije. Kadar Svet odloča kot zakonodajalec, predloge aktov načeloma pripravi Evropska komisija. Predlogi se nato obravnavajo v Svetu, ki jih lahko pred sprejetjem spremeni. Evropski parlament aktivno sodeluje v zakonodajnem postopku. Na mnogih področjih Evropski parlament in Svet skupaj sprejemata zakonodajo Skupnosti, in sicer v postopku soodločanja. 4. EVROPSKI SVET Evropski svet sestavljajo: • voditelji držav članic oz. vlad • predsednik Evropske komisije • predsednik Evropskega sveta (novo po Lizbonski pogodbi) Na sestankih sodeluje tudi Visoki predstavnik Unije za zunanje zadeve in varnostno politiko, ki je prav tako novost institucionalne ureditve, ki jo je uvedla Lizbonska pogodba.
Sestaja se do 4x letno, obveznost je 3x. Evropski svet določa splošne politične smernice Evropske unije in je najvišje politično telo Unije. Ker sklepi, sprejeti na zasedanjih Evropskega sveta, določajo splošne politične smernice Evropske unije, so ti sklepi temelj sprememb v Uniji. Čeprav je Evropski svet najpomembnejši organ Evropske unije, vendar je dobil položaj institucije EU šele z Lizbonsko pogodbo. Evropski svet odloča s soglasjem, če Pogodbi ne določata drugače večine, pri čemer predsednik Evropskega sveta in predsednik Komisije ne glasujeta. Z navadno večino bo Evropski svet odločal le o postopkovnih vprašanjih in sprejetju poslovnika, s kvalificirano večino, ki se bo določala enako kot kvalificirana večina v Svetu, pa praviloma o določitvi seznama sestav Sveta in predsedovanja sestavam Sveta. 5. PREDSEDNIK EVROPSKEGA SVETA - PREDSEDNIK EVROPSKE UNIJE Člani Evropskega sveta predsednika izvolijo s kvalificirano večino za dobo 2 let in pol, z možnostjo enkratne vnovične izvolitve, v primeru zadržanosti ali hude kršitve pa ga bodo lahko po istem postopku razrešili. Predsednik, ki nima nacionalnega mandata: ● predseduje Evropskemu svetu in vodi njegovo delo ● v sodelovanju s predsednikom Komisije in na podlagi dela Sveta za splošne zadeve skrbi za pripravo in kontinuiteto dela Evropskega sveta ● prizadeva si za krepitev povezanosti in soglasja v Evropskem svetu ● po vsakem srečanju Evropskega sveta predloži poročilo Evropskemu parlamentu ● v zadevah, ki se nanašajo na skupno zunanjo in varnostno politiko, predstavlja Unijo navzven, ne da bi to posegalo v pooblastila visokega predstavnika Unije za zunanje zadeve in varnostno politiko. 6. SODIŠČE EVROPSKE UNIJE Sodišče Evropske unije je sodni organ Unije, sestavljajo pa ga 3 sodišča: Sodišče, Splošno sodišče in Sodišče za uslužbence. Njihovi glavni nalogi sta nadzor nad zakonitostjo aktov EU ter zagotavljanje enotne razlage in uporabe prava EU. Sestava sodišča: ● 27 sodnikov: nujno liho število (če sodo število, se imenuje še eden sodnik po načelu rotacije) ● države članice same predlagajo sodnike iz vrst najvišjih sodnikov nacionalnih sodišč, profesorjev z dolgoletno prakso. ● imenovanje sodnikov: sodnik se izvoli v parlamentu države članice, soglasno pa ga nato imenujejo vlade držav članic ● mandat: 6 let z možnostjo ponovnega imenovanja, s tem da se vsaka 3 leta zamenja vsaj 1/2 sodnikov ● vsak sodnik ima 5-članski kabinet, ki mu nudi strokovno in tehnično pomoč. ● predsednik sodišča: izvolijo ga sodniki na tajnem glasovanju za 3 leta 7. VISOKI PREDSTAVNIK EU ZA ZUNANJE ZADEVE IN VARNOSTNO POLITIKO Lizbonska pogodba ureja povsem nov, od drugih institucij ločen položaj visokega predstavnika Unije za zunanje zadeve in varnostno politiko (High Representative of the Union for Foreign Affairs and Security Policy). Visoki predstavnik ima dvojno vlogo: 1 1 je predsednik Sveta za zunanje zadeve: Lizbonska pogodba namreč iz PUE ni prevzela funkcije Ministra EU za zunanje zadeve (Union Minister for Foreign Affairs), zato je visoki predstavnik tisti, ki bo vodil skupno zunanjo in varnostno politiko Unije ter s svojimi predlogi prispeval k oblikovanju te politike in jo izvajal po pooblastilu Sveta; 1 1 je tudi eden od podpredsednikov Komisije. Imenuje ga Evropski svet s kvalificirano večino in s soglasjem predsednika Komisije. Visoki predstavnik Unije za zunanje zadeve in varnostno politiko se redno posvetuje z Evropskim parlamentom o glavnih vidikih in temeljnih usmeritvah skupne zunanje in varnostne politike ter skupne varnostne in obrambne politike in Evropski parlament obvešča o razvoju teh politik. Skrbi, da se mnenja Evropskega parlamenta ustrezno upoštevajo. Pri izpolnjevanju nalog mu pomaga novoustanovljena Evropska služba za zunanje delovanje, ki jo sestavljajo uradniki generalnega sekretariata Sveta in Komisije ter osebje iz nacionalnih diplomatskih služb držav članic. 38. OBRAMBA V LIZBONSKI POGODBI Lizbonska pogodba določa, da je skupna varnostna in obrambna politika sestavni del skupne zunanje in varnostne politike. Uniji zagotavlja operativno sposobnost, oprto na civilna in vojaška sredstva, ki jih Unija lahko uporablja pri misijah zunaj svojih meja za ohranjanje miru, preprečevanje konfliktov in krepitev mednarodne varnosti v skladu z načeli Ustanovne listine Združenih narodov. Za izvajanje teh misij se uporabijo zmogljivosti, ki jih zagotovijo države članice. Določeno je, da skupna varnostna in obrambna politika vključuje postopno oblikovanje skupne obrambne
politike Unije. Ta vodi do skupne obrambe, če Evropski svet soglasno tako odloči, v tem primeru državam članicam priporoči sprejetje takšne odločitve v skladu z njihovimi ustavnimi pravili 39. S KAKŠNO VEČINO ODLOČA SVET EVROPSKE UNIJE; KAJ JE TO DVOJNA VEČINA Z Lizbonsko pogodbo se povečuje število primerov odločanja s kvalificirano večino, ki postaja pravilo, navadna večina pa izjema. Uveden je institut dvojne večine (ki je v bistvu trojna): ● najmanj 55 % držav članic ● ki predstavljajo države članice, ki imajo skupaj najmanj 65% prebivalcev Unije Odločanje z dvojno večino bo uvedeno leta 2014 40. SEKUNDARNA ZAKONODAJA EU; UREDBA, DIREKTIVA IN ODLOČBE, RAZLIKE MED NJIMI 1. PRIMARNI PRAVNI VIRI Primarni ali materialni pravni viri so izvirni viri v tem smislu, da se ne opirajo na hierarhično višje vire, ampak so sami podlaga za sprejem nižjih sekundarnih pravnih virov. Mednje sodijo: • Ustanovitvene pogodbe in njihove dopolnitve: te pogodbe so nekakšna ustava Evropskih skupnosti, ki določajo teritorialni in časovni okvir pravnega sistema EU, glavne organe ter akte, ki jih ti organi sprejemajo. Vsaka skupnost ima svojo ustanovitveno pogodbo: - Pogodba o ustanovitvi Evropske skupnosti za premog in jeklo - Pogodba o ustanovitvi Evropske skupnosti za atomsko energijo - Pogodba o ustanovitvi Evropske gospodarske skupnosti (Maastrichtska pogodba jo je preimenovana v Pogodbo o ustanovitvi Evropske skupnosti) - PES - Pogodba o Evropski uniji - PEU • Pogodbe med Skupnostmi in tretjimi državami: Uvrstitev med primarne pravne vire ni dosledna, saj ne gre za izvirni vir prava, ker gre za pogodbe, ki so sklenjene na podlagi pooblastila ustanovitvenih pogodb. O tem, da pa so te pogodbe integralni del prava Skupnosti pa se je izrecno izjavilo tudi Sodišče ES. Lizbonska pogodba se uradno imenuje Pogodba, ki spreminja Pogodbo o ustanovitvi Evropske skupnosti in Pogodbo o Evropski uniji. Uveljavljena je bila leta 2009. 2. SEKUNDARNI PRAVNI VIRI Sekundarne pravne vire sprejemajo institucije Unije. To je tudi ena izmed razlik med primarnimi in sekundarnimi pravnimi viri, saj pri prvih DČ sodelujejo precej bolj intenzivno (ratifikacija v nacionalnem parlamentu), pri drugih pa sodelujejo le prek svojih predstavnikov v institucijah Skupnosti. Institucije Evropske unije sprejemajo 5 nominantnih aktov: 1. uredba - je splošno veljavna, zavezujoča je v celoti in se neposredno uporablja v vseh državah članicah 2. direktiva je za vsako državo članico, na katero je naslovljena, zavezujoča glede cilja, ki ga je treba doseči, vendar prepušča državnim organom izbiro oblike in metod. 3. odločba je v celoti zavezujoča za vse, na katere je naslovljena. 4. priporočila in mnenja niso zavezujoča. Evropska centralna banka sprejema tudi smernice in navodila. Obstajajo pa seveda še inominantni akti. UREDBA ● splošno veljavna - večja za nedoločeno število naslovnikov; tožbe posameznikov zoper prave uredbe niso dopustne. ● v celoti zavezujoča - obvezna za institucije, organe, države in posameznike; ne sme se je uporabljati nepopolno, selektivno ● neposredno uporabna v vseh državah članicah (ni ratifikacije!!!) - v celoti zavezujoča od izdaje organa EU naprej, se ne ratificira, kar pomeni tudi možnost neposrednega sklicevanja ● neposredno učinkujoča - posameznik lahko uveljavlja na domačem sodišču določen akt. Dopustni so nacionalni ukrepi, ki olajšujejo uporabo uredbe ● objava v Uradnem listu EU - veljava kot je navedeno v uredbi oz. 20 dni po objavi ● sredstvo unifikacije - organ izda uredbo, ki je takoj veljavna; v vseh državah članicah je za vse enako in s tem se določeno področje se unificira, poenoti ● sprejme jo Parlament s Svetom, sam Svet ali Komisija DIREKTIVA
● niso neposredno uporabne - potrebna je implementacija v pravni sistem držav članic (prelitje v domači pravni red), to je tudi ključna razlika med uredbo in direktivo. Če se ne implementira, se lahko posameznik kljub temu sklicuje nanjo! ● zavezujoče je le glede cilja - metode in oblika so prepuščene državam članicam; omejitve pa so, da mora država članica v določenem roku sprejeti vsaj neko normativno dejavnost ● vertikalno neposredno učinkujoče - če država ne implementira direktive, učinkuje proti državi članici neposredno (vertikalno); proti drugemu posamezniku ne učinkuje neposredno (horizontalno), to pomeni, da se v sporu med posamezniki nanjo ni moč sklicevati ● ne zadevajo nujno vseh držav članic - večinoma da, ni pa nujno ● objava v Uradnem listu EU: veljava kot navedeno v direktivi oz. 20 dni po objavi ● sredstvo harmonizacije = ker se pravni redi zelo razlikujejo na določenih področjih, je lažje to urediti z direktivo, ki zavezuje le glede cilja, način pa je prepuščen članici. ● sprejme jo Parlament s Svetom, sam Svet ali Komisija ODLOČBA ● individualni pravni akt ● v celoti zavezuje naslovnika - naslovnik je posameznik ali država članica ● neposredno uporabna ● objava v Uradnem listu EU: nekatere je potrebno objaviti, druge pa ne ● veljava: ko je objavljena ali z uradnim obvestilom naslovnika, če objava ni potrebna ● sprejme jo Parlament s Svetom, sam Svet ali Komisija PRIPOROČILO in MNENJE ● priporočilo = predlog smeri ravnanja; mnenje = ocena položaja, dejstev ● ne zavezujeta (soft-law) ● nimata neposrednega učinka - državljan se ne more sklicevat pred sodiščem. Nacionalno sodišče mora pri svoji odločitvi upoštevati mnenja. ● sprejme jo Parlament s Svetom, sam Svet ali Komisija 41. PREDHODNO VPRAŠANJE (PRELIMINARY RULING) - kdaj naše sodišče postavi predhodno vprašanje, v zvezi s čim, kdaj mora postaviti predhodno vprašanje - ali predhodno vprašanje veže nacionalna sodišča - v katerem zakonu je to urejeno (zakon o sodišču) Nacionalno (predložitveno) sodišče lahko zaprosi Sodišče EU, da odloči o predhodnem vprašanju, če se takšno vprašanje postavi v postopku pred njim in če meni, da je odločitev o predhodnem vprašanju nujna za izdajo odločbe v tem postopku, kar pomeni, da je procesna predpostavka dopustnosti izdaje sklepa, s katerim se predhodno vprašanje odstopi v odločanje Sodišču Evropskih skupnosti, da sodišče v zadevi še ni odločilo, oziroma, v konkretnem primeru, da revizijski postopek, v katerem naj bi bila odločitev Vrhovnega sodišča odvisna od rešitve predhodnega vprašanja, še teče. Vloga Sodišča v postopku predhodnega odločanja V postopku predhodnega odločanja je naloga Sodišča, da poda razlago prava Unije ali da odloči o njegovi veljavnosti, tega prava pa ne uporabi za dejansko stanje v postopku v glavni stvari, ker je to naloga nacionalnega sodišča. Sodišče ni pristojno niti za odločanje o spornih dejanskih vprašanjih v postopku v glavni stvari niti za razsojanje med razhajajočimi se mnenji glede razlage ali uporabe pravil nacionalnega prava. Sodišče odloči o razlagi ali veljavnosti prava Unije Pri preliminary ruling gre bolj za postopek sodelovanja Sodišča EU in nacionalnega sodišča v smislu zagotavljanja harmonizacije evropskega prava. Temeljni postopkovni koraki ● sodnik nacionalnega sodišča spozna, da gre za problem prava ES in formulira vprašanje ● odločanja pred Sodiščem EU ● nacionalno sodišče odloči v kontekstu odgovora, ki ga je prejela od Sodišča EU Kdaj Sodišče EU ne da odgovora na predhodno vprašanje? 1. če se primera ne da jasno izločiti 2. preliminary ruling ni potreben - ni potrebno, da nacionalno sodišče odloči o tem 3. precedens - sodišče je že odločilo o isti stvari 4. acte clair doktrina - zadeva je tako jasna, da je ni potrebno razlagati Učinek sodbe ● ne velja zgolj inter partes, temveč erga omnes
● če se je nacionalno sodišče ne drži interpretacije, ki jo je podalo Sodišče EU, lahko pride do tožbe proti državi članici; nacionalno sodišče torej mora upoštevati razlago (lahko pa se odloči po svoje); ● enako lahko pride do tožbe, če sodišče ni naslovilo vprašanja, pa bi ga moralo Čeprav odločitev nima obvezujočega učinka za samo Sodišče EU, ima takšen učinek za nacionalna sodišča -dolžna so upoštevati razlago Sodišča EU, če gre za podoben primer. Odločbe Sodišča EU zavezujejo kot domače pravo. Slovenski primer - Detiček (sodba 23. 12. 2009) Spor o dodelitvi otroka bodisi italijanskemu očetu bodisi slovenski materi. Postopek je pred Sodiščem EU 20. 10. 2009 sprožilo višje sodišče v Mariboru in predlagalo nujni postopek zaradi varstva koristi otroka. Ali je Sodišče v Republiki Sloveniji pristojno izdati ukrepe zavarovanja v primeru, če je sodišče druge države članice, ki je po Uredbi pristojno za odločanje o glavni stvari, že izdalo ukrep zavarovanja, ki je razglašen za izvršljiv v Republiki Sloveniji. Predhodno odločanje: V zadevah starševske odgovornosti so praviloma pristojna sodišča države članice, v kateri ima otrok običajno prebivališče ob začetku sodnega postopka. ZAKON O SODIŠČIH ● kadar je odločba sodišča odvisna od rešitve predhodnega vprašanja glede razlage oziroma glede veljavnosti ali razlage prava Evropske unije, lahko sodišče izda sklep, s katerim predhodno vprašanje odstopi v odločanje Sodišču Evropske unije, v skladu z mednarodno pogodbo, s katero Republika Slovenija prenaša izvrševanje dela suverenih pravic na institucije Evropske unije. ● kadar je odločba Vrhovnega sodišča ali odločba drugega sodišča, zoper katero stranke v postopku ne morejo vložiti rednega ali izrednega pravnega sredstva, odvisna od predhodne rešitve vprašanja glede razlage oziroma glede veljavnosti ali razlage prava Evropske unije, je Vrhovno sodišče oz. drugo sodišče dolžno izdati sklep, s katerim predhodno vprašanje odstopi v odločanje Sodišču Evropske unije. ● postopek v zadevi, kjer je bil vložen predlog za odločanje o predhodnem vprašanju, sodišče s sklepom prekine do prejema predhodne odločbe, s smiselno uporabo določb ustreznega procesnega zakona, ki ureja prekinitev postopka v zadevi. Zoper sklep o prekinitvi ni dovoljeno vložiti rednega ali izrednega pravnega sredstva. ● če je sodišče predhodno vprašanje odstopilo v odločanje Sodišču Evropskih unije, sme s smiselno uporabo določb procesnega zakona, ki ureja postopek v konkretni zadevi, do prejema odločbe o tem vprašanju opravljati samo tista procesna dejanja in sprejemati samo tiste odločitve, ki ne dopuščajo nobenega odlašanja, če niso vezane na vprašanja, zaradi katerih je sodišče zaprosilo za predhodno odločanje, ali če ne urejajo dokončno pravnega razmerja. ● če sodišče ne sme več uporabljati določbe, ki je bila razlog za njegov odstop predhodnega vprašanja, in če predhodna odločba Sodišča Evropske unije še ni bila sprejeta, mora odstopljeno predhodno vprašanje brez odlašanja umakniti, razen, če obstajajo zakonski razlogi za nadaljevanje postopka. ● predhodna odločba Sodišča Evropske unije je za sodišče obvezujoča. ● sodišča posredujejo izvod predhodnega vprašanja in odločbe Sodišča Evropske unije o predhodnem vprašanju brez odlašanja v vednost Vrhovnemu sodišču. 42. GLAVNE SPREMEMBE GLEDE LIZBONSKE POGODBE Po ratifikaciji v vseh 27 državah članicah in Evropskem parlamentu, je Lizbonska pogodba 1. decembra 2009 stopila v veljavo. Slovenija je Lizbonsko pogodbo ratificirala v Državnem zboru 29. 1. 2008. Nova pogodba ni ustava, ki bi nadomestila vse dosedanje pogodbe, temveč zgolj spreminja in dopolnjuje obstoječe temeljne pogodbe, na katerih temelji Evropska unija (PES in PEU). Iz tega tudi izhaja drugo ime za Lizbonsko pogodbo, t.j. reformna pogodba, saj gre za reformo obstoječih pogodb. Lizbonska pogodba spreminja Pogodbo o Evropski uniji (t.i. Maastrichtsko pogodbo) iz leta 1992 ter Pogodbo o ustanovitvi Evropske skupnosti (t.i. Rimsko pogodbo) iz leta 1957. Pogodba sicer ohranja večino vsebine, ne pa tudi oblike ustavne pogodbe. V primerjavi s Pogodbo o ustavi za Evropo, ki sta jo na referendumu leta 2005 zavrnili Nizozemska in Francija, Lizbonska pogodba ne vsebuje nekaterih določil, ki bi ji dali 'ustavni' značaj. V pogodbi tako ne bo izrecne omembe simbolov EU (zastava, himna, slogan), ki bi nakazovali na ustavnost, opuščeni so tudi nazivi "zakon" in "predlog zakona", tako da pravni red EU ne bi spominjal na nacionalne zakonodaje. Lizbonska pogodba je sestavljena iz preambule, sedmih členov, 13 protokolov in priloge (preglednica preštevilčenja iz člena 5 Lizbonske pogodbe). Z Lizbonsko pogodbo je Evropska unija dobila pravno subjektiviteto! To pomeni, da je EU pridobila pravico do sklepanja pogodb in do članstva v mednarodnih organizacijah Ukinitev stebrne strukture
Struktura t.i. treh stebrov, je odpravljena, kar prinaša bistvene novosti predvsem v politike, ki so prej spadale v tretji steber (policijsko in pravosodno sodelovanje v kazenskih zadevah). Odslej se bodo namreč zakonodajni in drugi akti sprejemali v postopku soodločanja Sveta EU (ki odloča s kvalificirano večino) in Evropskega parlamenta, Evropska komisija in Sodišče EU pa bosta lahko spremljala njihovo izvajanje in po potrebi tudi ukrepala. Gre za t.i. redni zakonodajni postopek. Stebri EU Evropska unija je do uveljavitve Lizbonske pogodbe sprejemala odločitve v okviru treh ločenih političnih področij, ki so poznana tudi kot trije stebri EU. Prvi steber je bil domena Skupnosti, ki je zajemal večino skupnih politik, odločanje pa je spadalo v pristojnost Komisije, Evropskega parlamenta in Sveta EU. Drugi steber je bil skupna zunanja in varnostna politika, kjer je odločitve sprejemal Svet EU sam. Tretji steber je bil policijsko in pravosodno sodelovanje v kazenskih zadevah, kjer je odločitve zopet sprejemal izključno Svet EU. Evropski parlament ● večja pooblastila pri sprejemanju zakonodaje, proračuna in mednarodnih sporazumov ● sestava: število evropskih poslancev ne bo preseglo številke 751 (750 poslancev in predsednik), pri porazdelitvi sedežev med državami članicami pa se bo upoštevalo načelo „degresivne proporcionalnosti“. To pomeni, da bodo poslanci iz držav z več prebivalci zastopali večje število državljanov kot poslanci iz držav z manj prebivalci. Pogodba tudi določa, da države članice ne morejo imeti manj kot 6 ali več kot 96 poslancev. Kar zadeva zakonodajo, se z Lizbonsko pogodbo postopek soodločanja (preimenovan v „običajni zakonodajni postopek“) razširi na nova področja. Evropski parlament postaja kot zakonodajalec enakovreden Evropskemu svetu na določenih zakonodajnih področjih, o katerih doslej ni odločal ali je sodeloval samo v posvetovanju. Naj navedemo nekatera: zakonito priseljevanje, sodelovanje pravosodnih organov (Eurojust, preprečevanje kriminala, usklajevanje kazenskopravnih norm, kršitve in sankcije), sodelovanje policijskih organov (Europol) ali določene določbe skupne trgovinske ali skupne kmetijske politike. Evropski parlament tako zdaj odloča skoraj o vseh zakonodajnih zadevah. Lizbonska pogodba prav tako določa, da mora Evropski parlament dati soglasje k mednarodnim sporazumom o vseh zadevah, ki sodijo v običajni zakonodajni postopek. Kar zadeva proračun, se z Lizbonsko pogodbo nadaljuje uveljavljena praksa večletnega finančnega okvira, ki ga mora potrditi Evropski parlament. Lizbonska pogodba tudi določa, da Evropski parlament in Svet skupaj odločita o vseh odhodkih, in tako ukinja razlikovanje med t.i. obveznimi odhodki (npr. neposredne kmetijske pomoči) in t.i. neobveznimi odhodki. Obe instituciji dobita tako enakovredno vlogo pri potrjevanju proračuna Evropske unije. Evropski svet Evropski svet, ki ima vodilno vlogo pri oblikovanju politik, je postal institucija Evropske unije, vendar nima novih pristojnosti. Nova pa je funkcija predsednika Evropskega sveta. Za dveinpolletni mandat ga izvoli Evropski svet. Predsednik skrbi za pripravo in neprekinjeno delo Evropskega sveta ter za dosego soglasja. Funkcija predsednika Evropskega sveta ni združljiva z drugimi nacionalnimi mandati. Svet Evropske unije Svet zastopa vlade držav članic. Njegova vloga je v glavnem nespremenjena. Svet si še naprej deli zakonodajne in proračunske pristojnosti z Evropskim parlamentom. Ohranja glavno vlogo v skupni zunanji in varnostni politiki ter na področju usklajevanja gospodarskih politik. Bistvena sprememba, ki jo prinaša Lizbonska pogodba, zadeva postopek odločanja. Svet odloča s kvalificirano večino, razen v primerih, ko pogodbe določajo drug postopek, na primer soglasje. V praksi se je odločanje s kvalificirano večino razširilo še na druga področja delovanja (na primer priseljevanje ali kulturo). Odločanje z dvojno večino, ki bo uvedeno leta 2014, bo upoštevalo dvojno legitimnost Evropske unije, torej bo za sprejetje predpisov potrebna večina držav članic (55 %), ki hkrati predstavljajo najmanj 65 % prebivalcev Evropske unije. Evropska komisija Po Lizbonski pogodbi ima lahko vsaka država članica svojega člana Komisije, po prejšnjih pogodbah pa bi moralo biti število komisarjev manjše od števila držav članic. Druga pomembna novost je uvedba neposredne povezave med izidi volitev v Evropski parlament in izbiro kandidata za predsednika Evropske komisije. Tudi vloga predsednika Evropske komisije je okrepljena, saj lahko zahteva odstop člana kolegija. Visoki predstavnik Evropske unije za zunanje zadeve in varnostno politiko ter podpredsednik Evropske komisije Novo delovno mesto visokega predstavnika Evropske unije za zunanje zadeve in varnostno politiko je ena od glavnih institucionalnih novosti Lizbonske pogodbe, z njim pa naj bi se okrepilo skladno delovanje Evropske unije.
Visoki predstavnik ima dvojno nalogo: je mandatar Sveta za skupno zunanjo in varnostno politiko ter podpredsednik Evropske komisije za zunanje odnose. Pristojen je za vodenje skupne zunanje in varnostne politike in predseduje Svetu ministrov za zunanje zadeve. Na mednarodnem prizorišču zastopa skupno zunanjo in varnostno politiko Evropske unije. Pri tem mu pomaga Evropska služba za zunanjepolitično delovanje, ki jo sestavljajo uradniki Sveta, Evropske komisije in nacionalnih diplomatskih služb. Druge institucije Določbe sedanje pogodbe so brez večjih sprememb za Evropsko centralno banko in Računsko sodišče. Lizbonska pogodba pa je razširila področje delovanja Sodišča Evropskih skupnosti zlasti na področju pravosodnega in policijskega sodelovanja. Uvedla je tudi nekaj postopkovnih sprememb. Nacionalni parlamenti Lizbonska pogodba priznava in utrjuje vlogo nacionalnih parlamentov, ki so ob upoštevanju vloge evropskih institucij bolj vpeti v delo Evropske unije. Z novo določbo so jasno navedene pravice in obveznosti nacionalnih parlamentov v Evropski uniji, bodisi pri obveščanju parlamentov, nadzoru nad izvajanjem načela subsidiarnosti, mehanizmih ocenjevanja na področju svobode, varnosti in pravice ali reviziji pogodb. Novost Lizbonske pogodbe je predvsem nadzor nad izvajanjem načela subsidiarnosti. Po načelu subsidiarnosti lahko Evropska unija ukrepa samo v primeru, da so ukrepi na evropski ravni učinkovitejši od ukrepov na nacionalni ravni, z izjemo področij, ki sodijo v njeno izključno pristojnost. Več participativne demokracije Evropskim državljanom že zdaj cela vrsta instrumentov omogoča obveščenost in sodelovanje v politiki Skupnosti. Zdaj lahko uporabijo še državljansko pobudo. S to novo pravico lahko milijon državljanov iz več držav članic pozove Komisijo, naj pripravi predlog na področju, ki sodi v pristojnost Evropske unije. Praktični načini izvajanja državljanske pobude bodo natančneje zakonsko določeni, ko bo začela veljati nova pogodba. Razmerje med Evropsko unijo in državami članicami Lizbonska pogodba za vsako posamezno področje dejavnosti natančno opredeli, katera institucija Evropske unije ali držav članic je zanj pristojna. Odgovori na vprašanje, ki si ga državljani radi zastavljajo, namreč „kdo kaj dela“. Pogodba razvršča pristojnosti v 3 splošne sklope: ● izključne pristojnosti: samo Evropska unija je pooblaščena za sprejemanje zakonodajnih aktov na področju carinske unije, skupne trgovinske politike in konkurence. ● podporni, koordinacijski ali dopolnilni ukrepi: Evropska unija lahko zgolj podpre ukrep držav članic (npr. s finančno podporo) na področju kulture, izobraževanja in industrije. ● deljene pristojnosti zajemajo npr. področje okolja, prometa in varstva potrošnikov. Ob upoštevanju načela subsidiarnosti so Evropska unija in države članice skupaj pristojne za sprejemanje zakonodajnih aktov. Vsaka država članica sama odloča o svojem članstvu v Evropski uniji. Lizbonska pogodba vsebuje klavzulo o prostovoljnem izstopu in tako priznava državam članicam pravico, da lahko kadarkoli izstopijo iz Evropske unije. Lizbonska pogodba omogoča pristop Evropske unije k Evropski konvenciji o varstvu človekovih pravic in temeljnih svoboščin. Poleg tega zagotavlja zakonsko uveljavljanje Listine temeljnih pravic. Solidarnost med državami članicami: po Lizbonski pogodbi lahko Evropska unija in njene države članice ukrepajo skupaj in solidarno, če je katera država članica žrtev terorističnega napada, naravne nesreče ali nesreče, ki jo povzroči človek. Poudarjena je tudi solidarnost na področju energetike. Večja varnost vseh: Evropska unija je bolj usposobljena za ukrepanje na področju svobode, varnosti in pravice, kar neposredno veča učinkovitost boja proti kriminalu in terorizmu. Tudi nove določbe o civilni zaščiti, humanitarni pomoči in javnem zdravju so namenjene učinkovitejši zaščiti evropskih državljanov. Vloga Evrope na svetovnem prizorišču – združitev zunanjepolitičnih orodij Evropske unije pri oblikovanju in odločanju o novih politikah. Lizbonska pogodba omogoča enoten nastop Evropske unije v odnosih s partnerji po svetu. Evropsko ekonomsko, humanitarno, politično in diplomatsko moč in vpliv izkorišča za uveljavitev evropskih interesov in vrednot v svetu, pri tem pa v zunanjih odnosih spoštuje posamezne interese držav članic. • Nova funkcija visokega predstavnika Evropske unije za zunanje zadeve in varnostno politiko, hkrati podpredsednika Evropske komisije, zagotavlja večji učinek, doslednost in prepoznavnost zunanjepolitične dejavnosti EU. • Nova evropska služba za zunanjepolitično delovanje je zaledje in podporna služba za visokega predstavnika. • Evropska unija je pravna oseba, kar je okrepilo njeno pogajalsko moč in učinkovitost na svetovnem prizorišču ter njeno prepoznavnost za partnerske tretje države in mednarodne organizacije. • Nove določbe o evropski varnostni in obrambni politiki so ohranile posebno ureditev pri odločanju, hkrati pa omogočajo okrepljeno sodelovanje med manjšim številom držav članic.
TEMELJNA NAČELA PRAVA EU (ni med vprašanji) 1. NAČELA NADDRŽAVNEGA PRAVNEGA REDA EU Načelo neposrednega učinka - posameznik se lahko na ustrezne določbe prava EU sklicuje v postopkih pred nacionalnimi sodišči. Poglavitni pogoj za neposredni učinek je, da mora biti določba jasna in nedvoumna ter brezpogojna, posamezniku pa mora podeljevati specifično pravico oz. upravičenje Temeljne pogodbe in uredbe imajo vertikali in horizontalni neposredni učinek. Direktive imajo praviloma le vertikalni učinek (posameznik - država), vendar je sodna praksa uveljavila možnost "stranskega" horizontalnega učinka (posameznik - posameznik), odškodninske odgovornosti države in dolžnost skladne razlage prava EU. Odločbe imajo neposredni učinek zoper naslovnika. Načelo primarnosti (nadrejenosti) - v primeru kolizije med normo države članice in normo EU, prevlada norma EU (v nekaterih državah je sporno, ali naj to velja tudi v razmerju do ustave - pri nas zaradi 3.a člena te dileme ni) Posledica nadrejenosti je, da države članice ne smejo sprejemati predpisov, ki bi zmanjševali učinkovitost prava EU. Posledica neskladnosti ni neveljavnost, ampak zgolj neuporaba državnega predpisa. Države članice pa morajo take predpise nato odpraviti. Načelo avtonomnosti prava EU pomeni, da so pravila EU in njihova veljavnost neodvisna od pravnih redov držav članic EU, prenos dela suverenosti na EU, evropsko pravo predstavlja nov pravni red mednarodnega prava. 2. TEMELJNA NAČELA ZA DOSEGANJE RAVNOVESJA MED EU IN DRŽAVAMI ČLANICAMI Načelo subsidiarnosti vzpostavlja presumpcijo zakonodajne pristojnosti držav članic. EU deluje le takrat, kadar doseže cilje lažje, kot bi ga delovanje samih držav članic. Načelo sorazmernosti pomeni zagotavljanje ravnotežja med cilji in sredstvi. 3. TEMELJNA NAČELA ZA VARSTVO POSAMEZNIKOVIH PRAVIC Načelo legitimnega pričakovanja ščiti posameznika, kadar EU s kasnejšo politiko izniči pričakovanja posameznika, ki temeljijo na obstoječi zakonodaji. Načelo nediskriminatornosti pomeni, da se zatre diskriminacija, ki temelji na spolu, rasnem ali etničnem poreklu, religiji ali prepričanju, starosti, nezmožnosti in spolni usmerjenosti.
More From This UserSkip carouselafebc68b76c080be1a2693c9f43a8e2efd9ba4c443f691c134e055a85c0d893cSkripta - Kazensko Materialno Pravo Po KZ-1 -Tadej M.f5529fe6ee9beb74a841e2ec302c35123b41b8305831da360acb44547dea6883e17f525249ee91e60e4437f01df82baebb3d3cb080b91bb32d9f63dac544929de418d01861d064531fa9985e6b77e9d24bb6d3224b5892b41d2a2506e2cc72bba1647f13112bee3c814cd6ec1bb0279a05601083fc77bc2786026a838dc3c0c389a843830e2a88988cc2b19f3438576bda03bedc37139187095f5d448e3499af24479aa2d1a8748a26f53c391cb065c29ac49bc297232e2727139d95f56b00faf5e4c40ca8236f2f98ed9f13642c0912c058327d4b33522d813711c781c3a70e487f6d1a0060adf57b836483a6aa7adcc89b472bd985aefb9a0d80643cb061cec7e0a446447f8be2a16226cd1795caf9808616a179cdecbcfc7fc9ceb7e6e1f162a690f6284dfd49351807d5d7271c524b23f7482a6984f9e7d50621ca5f9b0d8645c515b668313ea003adec84643157
Sign up to vote on this titleUsefulNot useful2f8e1d32531b6978d4934ad604b9bd76 by pravnica0.0 (0)EmbedDownloadRead on Scribd mobile: iPhone, iPad and Android.Copyright: Attribution Non-Commercial (BY-NC)Download as DOC, PDF, TXT or read online from ScribdFlag for inappropriate contentMore informationShow less
Relatedafebc68b76c080be1a2693c9f43a8e2eby pravnicafd9ba4c443f691c134e055a85c0d893cby pravnicaSkripta - Kazensko Materialno Pravo Po KZ-1 -Tadej M.by pravnicaf5529fe6ee9beb74a841e2ec302c3512by pravnica3b41b8305831da360acb44547dea6883by pravnicae17f525249ee91e60e4437f01df82baeby pravnicabb3d3cb080b91bb32d9f63dac544929dby pravnicae418d01861d064531fa9985e6b77e9d2by pravnica4bb6d3224b5892b41d2a2506e2cc72bbby pravnicaa1647f13112bee3c814cd6ec1bb0279aby pravnica05601083fc77bc2786026a838dc3c0c3by pravnica89a843830e2a88988cc2b19f3438576bby pravnicada03bedc37139187095f5d448e3499afby pravnica24479aa2d1a8748a26f53c391cb065c2by pravnica9ac49bc297232e2727139d95f56b00faby pravnicaf5e4c40ca8236f2f98ed9f13642c0912by pravnicac058327d4b33522d813711c781c3a70eby pravnica487f6d1a0060adf57b836483a6aa7adcby pravnicac89b472bd985aefb9a0d80643cb061ceby pravnicac7e0a446447f8be2a16226cd1795caf9by pravnica808616a179cdecbcfc7fc9ceb7e6e1f1by pravnica62a690f6284dfd49351807d5d7271c52by pravnica4b23f7482a6984f9e7d50621ca5f9b0dby pravnica8645c515b668313ea003adec84643157by pravnica08667da679d16735eb24b87d21ee8ec4by pravnicace89fb36b8a62a045d23b10f7c36cd75by pravnicae185a851768cd7f6c6e1420e735af965by pravnicab1eac1b58d54f6ebb29e7f92435adfeaby pravnicaMore from pravnicaSkip carouselafebc68b76c080be1a2693c9f43a8e2efd9ba4c443f691c134e055a85c0d893cSkripta - Kazensko Materialno Pravo Po KZ-1 -Tadej M.f5529fe6ee9beb74a841e2ec302c35123b41b8305831da360acb44547dea6883e17f525249ee91e60e4437f01df82baebb3d3cb080b91bb32d9f63dac544929de418d01861d064531fa9985e6b77e9d24bb6d3224b5892b41d2a2506e2cc72bba1647f13112bee3c814cd6ec1bb0279a05601083fc77bc2786026a838dc3c0c389a843830e2a88988cc2b19f3438576bda03bedc37139187095f5d448e3499af24479aa2d1a8748a26f53c391cb065c29ac49bc297232e2727139d95f56b00faf5e4c40ca8236f2f98ed9f13642c0912c058327d4b33522d813711c781c3a70e487f6d1a0060adf57b836483a6aa7adcc89b472bd985aefb9a0d80643cb061cec7e0a446447f8be2a16226cd1795caf9808616a179cdecbcfc7fc9ceb7e6e1f162a690f6284dfd49351807d5d7271c524b23f7482a6984f9e7d50621ca5f9b0d8645c515b668313ea003adec8464315708667da679d16735eb24b87d21ee8ec4ce89fb36b8a62a045d23b10f7c36cd75e185a851768cd7f6c6e1420e735af965b1eac1b58d54f6ebb29e7f92435adfea1771dcba5978e03f0cd14b6935f6733f

References: sodišče 
 sodišče 
sui generis
 sodišče 
 sodišče 
 sodišče 
 sodišče 
 Sodišče 
 Sodišče 
 SODIŠČE 
 Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 SODIŠČE 
 Sodišče 
 sodišče 
 Sodišče 
 Sodišče 
 sodišče 
 sodišče 
 sodišče 
 Sodišče 
 sodišče 
 Sodišče 
 Sodišče 
 sodišče 
 Sodišče 
 sodišče 
 sodišče 
 sodišče 
 Sodišče 
 sodišče 
 sodišče 
 Sodišče 
 sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 Sodišče